Gutereš apelovao na solidarnost u Savetu bezbednosti i zajedničku borbu - Svet - Dnevni list Danas\nPočetna » Svet » Gutereš apelovao na solidarnost u Savetu bezbednosti i zajedničku borbu\nGutereš apelovao na solidarnost u Savetu bezbednosti i zajedničku borbu\nGeneralni sekretar Ujedinjenih nacija (UN) Antonio Gutereš pozvao je podeljene članice Saveta bezbednosti UN da pokažu solidarnost i budu ujedinjene protiv Kovid-19, navodeći da je reč o „borbi generacije“.\n0Piše: Beta 10. aprila 2020. 09.45\nAntonio Gutereš Foto: Beta/AP/K.M. Chaudary\nGutereš je iza zatvorenih vrata informisao Savet bezbednosti UN o pandemiji korona virusa.\nSastanak je završen posle tri sata kratkim saopštenjem država članica u kojem izražavaju podršku generalnom sekretaru.\n„Angažovanje Saveta bezbednosti UN biće od presudnog značaja za ublažavanje posledica pandemije kovid-19 po mir i bezbednost“, rekao je generalni sekretar UN.\nOn je dodao da za prevazilaženje pandemije zemlje moraju zajednički da rade. „To znači jačanje solidarnosti“, rekao je Gutereš.\nAmbasadorka Keli Kraft je u ime SAD iskoristila je priliku da se vrati na „kinesko-američku polemiku vezanu za kinesko poreklo virusa“, prenosi Frans pres.\nNe spominjući Kinu u svom govoru, ona je rekla da je „najefikasniji način za suzbijanje pandemije prikupljanje preciznih podataka, na osnovu naučnih podataka i analiza porekla, karakteristika i širenja virusa“.\nKineski ambasador Džang đun rekao je da „svaki akt stigmatizacije i politizacije mora biti odbačen“.\nRusija je sa svoje strane ocenila da „nije vreme za upiranje prstom“ već za „zajednički rad“ na suzbijanju pandemije.\nSavet bezbednosti UN bio je suočen sa kritikama jer se nije bavilo globalnom krizom izazvanom bolešću kovid-19.\nDve nedelje se u Savetu bezbednosti razmatraju dva nacrta rezolucija, ali odvojeno, jedan između nestalnim članicama, a drugi među pet stalnih članica.\nAntonio Gutereš, Korona virus, savet bezbednosti un, Ujedinjene nacije\nSAD zatražile sastanak Saveta bezbednosti UN o Hongkongu, Kina odbila\nUN ponovo poziva na globalni prekid vatre u vreme borbe protiv virusa


► Hapšenja na protestima u Bukureštu\nOko 1.000 Rumuna okupilo se juče, četvrtog dana protesta, u centralnom delu Bukurešta da bi na miran način iskazali nezadovoljstvo zbog rada vlade i oštrih mera štednje, kao i zbog lošeg životnog standarda. Pored toga, tražili su i ostavku predsednika Trajana Baseskua.\nDemonstranti su nosili transparente na kojima je pisalo "Hoćemo poštovanje" i "Dosta korupcije".\nNekoliko sati nakon početka mirnih demonstracija, stotinak mladih sa kapuljačama počeli su da bacaju kamenice, petarde i dimne bombe, ponavljajući "scenario" od prethodne noći, kada je povređeno nekoliko ljudi.\nPolicija je na to odgovorila koristeći suzavac i potisnula demonstrante koji su hteli da blokiraju saobraćaj na glavnom gradskom trgu.\nDemonstranti su zapalili nekoliko kontejnera i kioska i razbili izloge nekoliko radnji.\nPolicija je sinoć saopštila da su većina huligana bili navijači fudbalskih klubova Steaua i Dinamo, koji su takođe bili učesnici prethodnih incidenata.\nProtesti su počeli u četvrtak, u znak podrške jednom zvaničniku iz sektora zdravstva koji je bio prinuđen da podnese ostavku izložen pritisku jer je kritikovao vladine reforme zdravstvenog sistema.\nIako je Basesku u petak povukao sporni predlog zakona o zdravstvenom sistemu, demonstracije su nastavljene nesmanjenom žestinom, prenose agencije.


Pentagon najveći svetski poslodavac\nSedište Pentagona - ilustracija\nAmeričko ministarstvo odbrane je najveći svetski poslodavac sa 3.2 miliona članova osoblja, sledi kineska armija. Na trećem mestu je američki lanac supermarketa “Volmart”, četvrti je “Mekdonalds”, proizilazi iz podataka koje je objavio britanski “Bi-Bi-Si” (BBC).\nBritanski nacionalni zdravstveni centar Engleske (NHS) je u središtu velikog političkog sukoba oko reforeme ove ustanove. Često se govorilo da je treći po veličini poslodavac u svetu, posle kineske armije i indijskih železnica. Međutim, da li je to tačno s obzirom da je Britanija mnogo manja od Kine i Indije?\nPrema detaljnoj tabeli deset najvećih svetskih poslodavaca, britanska zdravstvena služba je na petom mestu sa 1.7 miliona zaposlenih u Engleskoj, Velsu, Škotskoj i Severnoj Irskoj. “Mekdonlads” (McDonalds) je na četvrtoj poziciji sa 1.9 miliona radnika. Međutim, 80 odsto resotrana su franšize, tako da njih 1.5 miliona zapošljavaju druge kopmanije, mada svi nose “Mekdonaldsove” uniforme.\nTreći je američki lanac supermarketa “Volmart” (Walmart), u kome radi 2.1 miliona ljudi, uključujući skoro 200 hiljada zaposlenih u lancu supermarketa “Asda” u Velikoj Britaniji.\nTabela BBC-ja sa podacima o najvećim svetskim poslodavcima\nNa drugom mestu je Narodna oslobodilačka vojska Kine u kojoj je angažovano 2.3 miliona ljudi.\nListu predvodi američko ministarstvo odbrane – koje se još popularno zove Pentagon – sa 3.2 miliona osoblja.\nZašto Američko ministarstvo odbrane ima više zaposlenih od kineske armije?\nZaista, ova poređenja su skopčana sa teškoćama.\nAmeričko ministarstvo odbrane, sa sedištem u velikoj zgradi (Pentagon) u Virdžiniji, ponosi se da je jedan od najvećih svetskih poslodavaca i uključuje i civilno osoblje u brojke o zaposlenima.\nPentagon se smatra najvećom poslovnom zgradom, odnosno najvećom “kancelarijom” na svetu.\nS druge strane, skoro je nemoguće prikupiti slične podatke za kinesku vojsku.\nCifra od 2,3 miliona obuhvata samo aktivnu vojsku, bez zaposlenih civila.\nTo je, zapravo, čini najvećom aktivnom vojnom silom na svetu, navodi se u specijalnom izdanju "Militari balans" Military Balance Međunarodnog instituta za strateške studije (the International Institute for Strategic Studies) iz Londona, u kom se iznosi godišnja procena svetskih vojnih sila.\nAko bismo prebrojali samo aktivne snage američkog Ministarstva odbrane, bilo bi ih 1,6 miliona, čime bi to ministarstvo palo na sedmo mesto liste, navodi BBC.\nUkoliko bi se znao broj civila koje je angažovala, moguće je da kineska armija čak pretekne američko ministarstvo odbrane po broju zaposlenih.\nMeđutim, nije jednostavno utvrditi čak ni ko spada u civilno a ko u vojno osoblje – jer su kineska i američka armija potpuno različito organizovane.\n“Postoji mnoštvo organizacija unutar vojske – aktivne oružane snage, rezervne snage, civili, takođe oni koji rade po ugovoru. Dakle, zavisi od toga šta pokušavate da izračunate kada vidite ove brojke“, kaže Džejms Haket (James Hackett), urednik “Militari balansa”.\nRegruti kineske Narodne oslobodilačke vojske\n"Mi imamo u vidu aktivno vojno osoblje, dakle, one u uniformi koji su u stanju da deluju u ime države obavljajući zadatke za potrebe nacionalne bezbednosti. Kineska armija je velika u poređenju sa drugim, zato što je u osnovi popunjavaju regruti, dok armije na Zapadu i širom sveta sve više funkcionišu na dobrovoljnoj bazi (profesionalne armije)”, ističe Haket.\nBritanski nacionalni zdravstveni centar Engleske (NHS) je ogroman sistem, ali ne funkcioniše kao jedan poslodavac. Znatan deo osoblja zapošljavaju privatne klinike, domovi zdravlja, dok ambulante opšte prakse, koje su u vlasništvu jednog ili više partnera, imaju ugovore sa nacionalnom službom za pružanje opštih zdravstvenih usluga.\nMeđutim, ako se ostave po strani ovi detalji, britanska zdravstvena služba je veća po broju zaposlenih od kineske naftne korporacije koja ima 1.6 radnika angažovanih u 49 zemalja.\nNa sedmom mestu je Kineska nacionalna elektro-distributivna korporacija (SGCC) sa 1.5 miliona zaposlenih.\nIznenađujuće je da je u britanskom zdravstvenom sistemu angažovano mnogo više ljudi nego indijske železnice za koje se smatralo da su među tri najveća poslodavca u svetu. Međutim, one su “tek” na osmom mestu sa 1.4 radnika, a ove godine planiraju da angažuju još 100 hiljada.\nSlede oružane snage Indije sa 1.3 miliona pripadnika.\nKineska železnica nije među 10 najvećih poslodavaca, zato što je njeno funkcionisanje podeljeno među nekoliko različitih entiteta.\nNa desetom mestu je “Hon Hai Precision Industry”, poznatija kao “Fokskon” (Foxconn).\nOva kompanija za proizvodnju elektronike, čije je sedište na Tajvanu a ključna postrojenja su u Kini, zapošljava 1.2 miliona radnika.\nPostala je poznata kao glavni isporučilac “Eplovog” (Apple) “Ajpeda” (Ipad) i “Ajfona” (Iphone). Međutim, u Kini nije na dobrom glasu, jer je tokom 2010. godine 10 njenih radnika izvšilo samoubistvo zbog loših uslova, odnosno prekomernog rada i niskih plata.\nZbog toga je poslovodstvo ove kompanije povećalo zarade između 16 i 25 odsto. To znači da je osnovna mesečna plata radnika koji je prošao probni rad skočila sa 349 na 397 dolara, dok “minimalac” u Kini iznosi oko 238 dolara.


"WELCOME TURKEY": Održan poslovni susret organizatora putovanja iz Turske i Srbije (FOTO) | (Vesti - 10.10.2019) Novi Sad\n10.10.2019 u 13:10h\nIzvor: mojnovisad.com / Fotografija: TONS, www.novisad.rs\n"WELCOME TURKEY": Održan poslovni susret organizatora putovanja iz Turske i Srbije (FOTO)\nU Novom Sadu je održan prvi poslovni susret domaćih organizatora putovanja sa predstavnicima organizatora putovanja iz Turske iz čak 15 gradova.\nOvaj veliki poslovni skup zajednički su organizovali Turistička organizacija Srbije, predstavništvo Turkish Airlinesa u Srbiji i Turistička organizacija Grada Novog Sada kao domaćin skupa. Organizatori putovanja iz Turske imali su priliku da se tokom tri dana boravka u našoj zemlji, upoznaju sa znamenitostima u Novom Sadu i Beogradu.\nSavetnica Ministra trgovine, turizma i telekomunikacija u Vladi Srbije Vesna Antić istakla je da broj turista iz Turske od 2011. godine konstantno raste, a da bi se trend rasta nastavio postoje brojni preduslovi, kao što su dva leta dnevno svakoga dana u nedelji, bezvizni režim između Srbije i Turske, kao i zajedničko kulturno nasleđe. Podseća i da je privredna saradnja dve zemlje u usponu, što potvrđuje i nedavna poseta Predsednika Turske.\nDirektorka Turističke organizacije Srbije Marija Labović kaže da je veoma značajno što je ovo prvi put da je čak 40 organizatora putovanja došlo iz Turske i to iz 15 gradova.\n– Turski turisti su sve brojniji u Srbiji, a ovo je prilika i da organizatori putovanja ostvare kontakte sa kolegama iz naše zemlje kako bi broj turskih turista u narednom periodu bio još veći – rekla je Labović i dodala da Srbija ima i veliki potencijal za kongresni turizam.\nDirektor Turističke organizacije Grada Novog Sada Branislav Knežević istakao je da je ovaj događaj izuzetno važan za Novi Sad u cilju pripreme grada kao Evropske prestonice kulture za 2021. godinu, ali i promocije našeg grada kao Omladinske prestonice Evrope za 2019. godinu. Takođe, smatra da događaji koji povezuju turističke privrede, u ovom slučaju dve veoma prijateljske zemlje Srbiju i Tursku, predstavljaju prioritet u poslovanju i daju veliku podršku turističkoj privredi. Kao potvrda ovome govore i sastanci koji su u toku na najvišem državnom nivou, Srbije i Turske, u našoj zemlji. Od ovih sastanaka očekujemo povezivanje turističke privrede i povećanje dolazaka i noćenja turista iz Turske.\nDirektor Turkish Airlinesa u Srbiji Mehmet Alagöz istakao je da je fokus ovog poslovnog foruma u upoznavanju organizatora putovanja iz 15 gradova Turske, sa turističkom ponudom Srbije. Takođe, inicijativa je da se pored dobro poznate ponude Beograda, turskim turistima ponude i Novi Sad, kao i drugi delovi Srbije i da se produži njihov boravak u našoj zemlji.\nČlan Gradskog veća za privredu Grada Novog Sada Milorad Radojević naveo je podatak da je od početka godine povećan broj dolazaka inostranih turista iz dalekih destinacija u Novi Sad te da je organizacija ovakvog skupa veoma važna za dalji napredak i razvoj turističke privrede u gradu Novom Sadu i okolini.\n27.09.2019. - Turski autobusi dogodine na novosadskim ulicama\nPovezane teme branislav knežević milorad radojević Turistička organizacija Novog Sada turizam turska


Naslovna Društvo Privreda Ilija Jovkić iz Bačke Palanke uzgaja japanske prepelice već 15 godina\nNe postoji način da se razlikuju oplođena od neoplođenih jaja, tako da je važno da vlasnik legla to zna i garantuje da su jaja kao takva lekovita. Odrasli uzimaju na početku dva – tri, a kasnije do pet jaja prepelice dnevno za podizanje imuniteta.\nJapanske prepelice – neiskorišćen potencijal\n„Ovih dana sam u inkubator stavio 400 jaja tako da pripremam sve što je neophodno kada se budu izlegle male prepelice. Ja vodim računa da leglo bude zdravo – da bude uvek kontrolisano od strane veterinara i uvek imam za to neophodnu dokumentaciju. Prepelice moraju biti zdrave kako bi jaja koja se najčešće koriste u svežem stanju bila bezbedna za upotrebu“, kaže Jovkić, koji je inače po struci veterinarski tehničar.\n„Nosivost zavisi od uslova smeštaja što podrazumeva dovoljno svetlosti, adekvatnu temepraturu, uvek svežu vodu, kvalitetnu ishranu bogatu proteinima, koju ja često dopunjujem šargarepom i drugim povrćem. Takođe je važno da prostorija i kavezi u kojima borave moraju biti uvek čisti. Jaja su potuno sveža 15 dana, nakon čega mogu da se čuvaju u frižideru do dva meseca, s tim da se prvih trideset dana mogu slobodno koristiti u svežem stanju, a nakon toga termički obrađena“, kaže naš sagovornik i dodaje da se o lekovitosti ovih jaja mnogo zna te da bi svaka porodica za svoje potrebe trebala imati bar nekoliko prepelica koje bi im svakodnevno nosile jaja.\n„Bolje đubriva od prepeličijeg – nema!“\nIlija kaže da nema problema sa prodajom, obzirom da jaja kupuju svi oni koji žele da podignu imunitet, da poprave svoje zdravstveno stanje i da se tačno zna, zavisno od vrste bolesti koliko i kada može da se konzumira jaja. Odrasli uzimaju na početku dva – tri, a kasnije do pet jaja dnevno. Cena jednog jajeta je 10 dinara, a prepelica koja ima 45 dana starosti kreće se oko 350 dinara, dok se mladi mužjaci prodaju po 150 dinara po jedinki.\n„Ne treba zanemariti ni činjenicu koliko je kvalitetno đubrivo japanskih prepelica. Veoma je suvo i potrebno ga je potopiti u vodu, a nakon nedelju dana sa tom tečnošću koja služi kao prihrana može se prskati ili zalivati voće i povrće. Ja mislim da boljeg đubriva nema“, tvrdi Jovkić, dodajući kako planira da se na salašu ozbiljnije bavi uzgojem prepelica jer su za ovaj posao zainteresovana i njegova dva sina, učenici Poljoprivredne škole u Futogu koji će kao i njihov otac biti veterinarski tehničari.\n„Uzgoj prepelica je isplativ posao, nije čak ni zahtevan, a nisu potrebne ni velike investicije. To je ujedno i veoma lep posao, prepelice nam daju lekovita i hranljiva jaja, a sve to uz divnu pesmu mladih petlića koji kada zapevaju u horu mogu da nas razvesele, a ujedno teraju glodare daleko od kuće“, kaže naš sagovornik.\nPrethodni tekstU Srbiju dolazi šest vrhunskih epidemiologa iz Kine\nSledeći tekstProdavnice u opštini Bački Petrovac za starije od 65 koje će raditi od 4 do 7


Korišćenje deljenih porodičnih kalendara u usluzi Outlook.com\nOutlook.com kontrolnu tablu Microsoft naloga Još...Manje\nKada dodate članove u porodičnu grupu, Outlook.com automatski kreira deljeni porodični kalendar koji mogu da koriste svi u porodici. Gledajte nadolazeće školske i sportske događaje vaše dece, kreirajte periodične događaje kao što su porodične večere i primajte obaveštenja o deljenim događajima na telefonu.\nKalendar porodične grupe pojavljuje se u oblasti Outlook.com grupa u oknu za navigaciju sa leve strane lokacije Outlook.com i u oblasti grupa u Outlook aplikaciji za mobilne uređaje.\nKalendar porodične grupe može da radi kao bilo koji drugi kalendar grupe, možete da planirate pozive u kalendaru ili da šaljete pozive iz kalendara svima uključujući porodicu.\nSavet: Kalendar porodične grupe sada daje komplimente potpuno funkcionalnoj porodičnoj grupi na sajtu Outlook.com, sa sopstvenim poštanskim sandučetom i porodičnom adresom e-pošte koju možete da koristite za slanje pošte članovima porodice kao što je lista distribucije e-pošte. Svi koje dodate u grupu "Porodica" takođe će biti dodati na ovu listu distribucije.\nGrupu možete da pronađete u oknu za navigaciju sa leve strane lokacije Outlook.com. U oblasti Grupe pogledajte porodicu.\nKako dodati članove u porodičnu grupu\nPosetite https://family.microsoft.com se i prijavite se pomoću korisničkog imena i lozinke koje koristite za Outlook.com.\nIzaberite stavku Dodaj člana porodice.\nIzaberite ulogu koju želite da imaju: Organizator ili član, a zatim izaberite dugme Dalje.\nKada dodate članove porodice na nalog, svi članovi porodice mogu da zakaže događaj u kalendaru vaše porodične grupe.\nPlaniranje događaja u kalendaru porodične grupe\nOtvorite svoj Outlook.com kalendar\nNa vrhu stranice izaberite stavku Novi događaj.\nU vrhu prozora novog događaja izaberite stavku Kalendar >porodicu.\nNapomena: Događaji koje kreirate u porodičnom kalendaru ne šalju se automatski članovima porodice. Možete pozvati celu grupu ili samo pojedinačne članove.\nMogu li da izbrišem kalendar porodične grupe?\nNe možete ručno da izbrišete kalendar porodične grupe. Kalendar porodične grupe se automatski briše kada uklonite sve članove iz porodične grupe.\nDa, pozive iz porodičnog kalendara grupe možete da pošaljete porodici ili bilo kom drugom korisniku putem e-adrese.\nMogu li da vidim kalendar porodične grupe u drugim aplikacijama?\nNe, kalendar porodične grupe pojavljuje se samo na Outlook.com i Outlook mobilnim uređajima.\nŠta se dogodilo sa starim deljenim porodičnim kalendarom?\nStara verzija kalendara nedavno je ponizovana u nadogradnji na novu verziju koja omogućava korisnicima da šalju pozivnice i rade bolje sa novom grupom i poštanskim sandučetom. Svi događaji iz starog kalendara premešteni su u novi kalendar.\nNe zaboravite da novi kalendar možete pronaći u okviru odeljka Grupe u oknu za navigaciju na lokaciji Outlook.com ili u oblasti Grupe u Outlook aplikaciji za mobilne uređaje.\nŠta je to porodična grupa?


Obaveštenje o pomeranju rokova - Računovodstvo AKTIVA sistem\nUredbom o pomeranju rokova za održavanje redovne sednice skupštine privrednog društva i dostavljanje godišnjih i konsolidovanih finansijskih izveštaja privrednih društava, zadruga, drugih pravnih lica i preduzetnika, kao i rokova za podnošenje prijava za porez na dobit i poreza na prihod od samostalne delatnosti, važenja licenci ovlašćenih revizora i licenci za vršenje procene vrednosti nepokretnosti koje ističu za vreme vanrednog stanja nastalog usled bolesti COVID-19 izazvane virusom SARS-CoV-2 (“Sl.glasnik RS” br.57/2020 od 16.04.2020. godine) utvrđeno je pomeranje rokova, i to:\nRokovi definisani Zakonom o računovodstvu pomeraju se prema sledećem kalendaru:\nPravna lica, odnosno preduzetnici dužni su da redovne godišnje finansijske izveštaje za izveštajnu godinu dostave Agenciji, radi javnog objavljivanja, najkasnije do isteka roka od 90 dana od dana prestanka vanrednog stanja. Navedeni rok shodno se primenjuje na pravna lica koja imaju poslovnu godinu različitu od kalendarske godine, pod uslovom da rok za dostavljanje finansijskih izveštaja tih pravnih lica ističe za vreme vanrednog stanja;\nPravna lica koja sastavljaju konsolidovane godišnje finansijske izveštaje (matična pravna lica) dužna su da konsolidovane godišnje finansijske izveštaje za izveštajnu godinu dostave Agenciji, radi javnog objavljivanja, najkasnije do isteka roka od 120 dana od dana prestanka vanrednog stanja;\nPravna lica, odnosno preduzetnici koji sastavljaju vanredne finansijske izveštaje dužni su da ih dostave Agenciji, radi javnog objavljivanja, u roku od 30 dana od dana prestanka vanrednog stanja, pod uslovom da rok za dostavljanje vanrednih finansijskih izveštaja ističe za vreme vanrednog stanja.\nObveznici poreza na dobit pravnih lica podnose prijavu za porez na dobit pravnih lica najkasnije do isteka roka od 90 dana od dana prestanka vanrednog stanja. Navedeni rok shodno se primenjuje na pravna lica koja imaju poslovnu godinu različitu od kalendarske godine;\nObveznici poreza na prihod od samostalne delatnosti koji vode poslovne knjige u skladu sa Zakonom o porezu na dohodak građana, podnose poresku prijavu i poreski bilans najkasnije do isteka roka od 90 dana od dana prestanka vanrednog stanja.\nRok za održavanje redovne sednice skupštine društva u skladu sa Zakonom o privrednim društvima pomera se na rok od 90 dana od dana prestanka vanrednog stanja.


Inicijativa za balkanski Beneluks dobiva na pažnji (SETimes.com)\nInicijativa za balkanski Beneluks dobiva na pažnji 01/08/2012\nPrijedlog za to da Albanija, Kosovo, Makedonija i Crna Gora udruže snage i kroz saradnju izgrade zajedničku budućnost brzo se širi u regionu. Safet Kabashaj za Southeast European Times iz Prištine -- 01/08/12 Ne slažu se svi da je udruživanje četiriju balkanskih zemalja u blisku saradnju dobra ideja. Nikola Poposki, ministar vanjskih poslova Makedonije, kaže da za njegovu zemlju nema koristi. [Reuters] Prijedlog da četiri zemlje regiona udruže snage kako bi izgradile „zajedničku budućnost“ i ojačale političke i ekonomske odnose u cilju ubrzavanja članstva u EU pridobiva pažnju vlada Albanije, Kosova, Makedonije i Crne Gore. Gunther Fehlinger, austrijski ekonomista, i Ekrem Krasniqi, novinar rodom s Kosova iz Brisela, predstavili su tu ideju na sajtu EUobserver.com. "Mi ne predlažemo uspostavu nove države, samo bliskiju saradnju na strukturiran način, nadogradnju na standardima uzora iz EU poput Beneluksa ili Višegradske četvorke (V4), u cilju prvo unaprjeđivanja ekonomije i ubrzavanja evropskih integracija," izjavio je Fehlinger za SETimes. On je rekao da je balkanski Beneluks 4 zasnovan na ravnopravnosti, međusobnom poštivanju i priznavanju država i granica.\nJedna od pozitivnih stvari koja bi proistekla iz te inicijative je ekonomska saradnja, kako kažu koautori tog prijedloga. "Ekonomska i trgovinska oblast od 8 miliona stanovnika je dobra prilika da naše četiri zemlje prodube svoje odnose," izjavio je Krasniqi za SETimes. Na taj način, kaže on, one će ojačati svoju ekonomiju i demokratiju i ubrzati i bolje se pripremiti za članstvo u EU, a bit će i konkurentnije kad uđu u evropsku porodicu.\nIz EU je saopćeno da u kontekstu pristupanja zemalja zapadnog Balkana EU, regionalna saradnja i dobrosusjedski odnosi predstavljaju važne faktore. "Evropska komisija podržava saradnju u regionu, jer se njome unaprjeđuje razmjena među zemljama, doprinosi stabilnosti i dobrosusjedskim odnosima," izjavio je za SETimes Peter Stano, glasnogovornik odjela EU za proširenje i evropsku dobrosusjedsku politiku. Edmond Panariti, ministar vanjskih poslova Albanije, izjavio da njegova zemlja favorizira slobodu kretanja ljudi i roba. "Ova inicijativa direktno je u interesu prosperiteta i daljnje integracije u regionu, kao vektor ka evropskim integracijama," izjavio je Panariti za SETimes. Priština je također zainteresirana za blisku saradnju s ostale tri susjedne zemlje, izjavio je kosovski ministar vanjskih poslova Enver Hoxhaj, ali nije sigurna da li model Beneluksa odgovara aktuelnim okolnostima na Balkanu.\n"Smatram da različiti modeli ne mogu biti korisni u različitim okolnostima i periodima. Jedini model, inspiracija i velika želja koju Kosovo ima jeste integracija u EU," izjavio je Hoxaj za SETimes. Povezani članciLoading\nNikola Poposki, ministar vanjskih poslova Makedonije, ne vidi korist za svoju zemlju u okviru te inicijative. „Takav projekat nije logičan, jer Makedonija nema nikakvog interesa da učestvuje u jednom tako uskom krugu," izjavio je Poposki novinarima. Lumir Abdixhiku, izvršni direktor prištinskog Instituta Riinvest, izjavio je da, za ostvarivanja takvog cilja, mora postojati pozitivna volja među tim zemljama. Iako praktično gledano, ta bi inicijativa mogla biti korisna, izjavio je on. "U određeno vrijeme, mi ćemo svi imati ukinute granice kao države članice EU, pa stoga prethodna saradnja ima svoje prednosti. To su male zemlje, koje bi zajednički mogle biti atraktivne za potencijalne investitore," izjavio je Abdixhiku za SETimes.\n"Pored ekonomskih pogodnosti, te četiri zemlje nemaju pograničnih sporova, sporova oko priznanja, nego historijat pozitivne saradnje tokom proteklih godina," izjavio je za SETimes Adrian Shehu, albanski aktivista koji radi za tu inicijativu.


NAPRED VOŠA - Vignjević: Zvezda nije korektna!\nVi ste ovde: Početna Štampa (fudbal) Vignjević: Zvezda nije korektna!\nVignjević: Zvezda nije korektna!\nObjavljeno petak, 24 maj 2013\nMožda deci treba dati šansu, ali je to malo nekorektno za navijače obe ekipe i ne bi se trebalo igrati sa ugledom kluba – kaže trener Vojvodine na najave sa “Marakane” da će u Novom Sadu igrati sa omladincima\nIMAMO i mi naše klince, samo što su oni prvotimci. U Vojvodini ne haju mnogo što će na sutrašnjem derbiju za kraj sezone u Zvezdinim dresovima biti uglavnom fudbaleri omladinskog pogona tima sa "Marakane".\nNebojša Vignjević, strateg Novosađana, naglašava da ga ta činjenica ne remeti jer je u utakmicama posle finala Kupa Srbije veću minutažu davao upravo dojučerašnjim omladincima, pa će to učiniti i za meč sa Crvenom zvezdom.\n- Lane, u poslednjem jesenjem kolu, pobedili smo Zvezdu na "Marakani", a u ekipi su starteri bili najmlađi Radoja i Kosović - kaže Vignjević. - To što će Zvezda u nedelju ponuditi, mi imamo od starta sezone i sa prvim timom su takođe omladinci Poletanović, Vujačić, Gaćinović, Nastić, Deletić, Šušnjar... Oni non-stop treniraju s prvim pogonom, a imaju pravo nastupa za omladinski i dobiće veću minutažu. Dakle, ista je priča, ali se ne tumači na isti način, a omladinci su tu jer su pokazali kvalitet i mogu da ponesu teret koji nameće dres Vojvodine.\nS druge strane, potez našeg najtrofejnijeg kluba, Vignjević komentariše i kao ne baš korektan.\n- Možda deci treba dati šansu, ali je to malo nekorektno za navijače obe ekipe i ne bi se trebalo igrati sa ugledom kluba. Međutim, svako ima svoje breme koje nosi i ne želim da ulazim u razloge iz kojih se Zvezda odlučila na taj potez - miran je Vignjević.\nPreuzeto sa sajta Večernjih novosti\n21 oktobar 2015\n13. kolo: FK Crvena zvezda - FK Vojvodina 3:0 (1:0)\nNovosađani nižu poraz za porazom. Večeras ih je doduše savladala prvoplasirana Crvena zvezda i na taj način su ostali nakon četrnaest prvenstvenih kola...\nŽakula: Zvezdaši nas tukli, mi dobijali kartone!\nU drugom poluvremenu nije nam dozvoljeno da pređemo na drugu polovinu, a ko je hteo da vidi, video je da su nas tukli - ukazuje golman Vojvodine na...\n07 decembar 2013\n15. kolo: FK Crvena zvezda - FK Vojvodina 2:1 (0:1)\nNikolić: Vojvodina je pobedila Zvezdu, a ne ja\n1/4 finale Kupa: FK Crvena zvezda - FK Vojvodina 1:3 (0:1)\n03 decembar 2013\nVoša pred Zvezdu: Trajković se prehladio ili možda\n11 novembar 2013\nVojvodina "upalila motore"\nKup oterao Vignjevića!\nVojvodina i Zvezde žele trijumf za rastanak\nTrenutno je prisutno gostiju: 45 , registrovanih članova: 0


Po slovu Zakona, međutim, to pravo udovica može da ostvari samo ako je navršila 53 godine, ili u trenutku smrti supružnika ima najmanje 45 leta. U tom slučaju ček će početi da joj stiže tek kada napuni 53. Kada su u pitanju muškarci oni porodičnu penziju ne mogu da dobiju pre 58. godine.\nOvo su samo neke od novina koje donose izmene Zakona o PIO koje su stupile na snagu 1. januara. U njima stoji i da će porodični penzioni ček stizati čak i na adresu razvedenog supružnika, ukoliko je sudskom presudom utvrđeno da ima pravo na izdržavanje.\nZa supružnike vojnih lica važe malo drugačija pravila. Vanbračni partner profesionalnog vojnika, koji je poginuo za vreme ratnih dejstava, pravo na porodičnu penziju stiče bez obzira na navršene godine, pod uslovom da nije ponovo sklopio brak.


Vlastima BiH ostavljeno da odluče o ponudi, sjednica ministara vanjskih poslova NATO-a 5. decembra u Briselu\n"Provedba godišnjih nacionalnih programa u okviru Akcionog plana za članstvo u NATO-u potpuno je u skladu sa svim ranije donesenim zakonima i odlukama Bosne i Hercegovina. Zato od institucija BiH očekujem da u saradnji sa NATO-om odmah preduzmu sve neophodne radnje na otpočinjanju provedbe prvog Godišnjeg nacionalnog programa", naveo je Džaferović u saopštenju.\nOn je podsjetio da je Parlament BiH 2005. godine usvojio Zakon o odbrani, "u čijem članu 84. se jasno i precizno navodi: 'Parlamentarna skupština, Vijeće ministara, Predsjedništvo, te svi subjekti odbrane, u okviru vlastite ustavne i zakonske nadležnosti, provest će potrebne aktivnosti za prijem Bosne i Hercegovine u članstvo NATO-a'". Takođe je napomenuo da je u junu 2009. godine tadašnji predsjedavajući Predsjedništva BiH Nebojša Radmanović u ime Predsjedništva podnio generalnom sekretaru NATO-a zahtjev za prijem BiH u Akcioni plan za članstvo (MAP).\nI Željko Komšić je podsjetio da je u osnovama Strategije vanjske politike BiH, koju je upravo Predsjedništvo BiH usvojilo u martu ove godine, istaknuto da nastavak provođenja aktivnosti u odnosu na NATO ostaje prioritet institucija BiH, te da će prioritetne aktivnosti biti prvenstveno usmjerene ka aktivaciji i provođenju MAP-a. Komšić je, stoga, poručio da "strateške odluke Predsjedništva BiH predstavljaju jedini kredibilan i obavezujući dokument na osnovu kojih se može dalje postupati u procesu NATO integracija".


Obradović: Ako ne kandiduju Nikolića značiće da je bio loš\ndr Dragan Vesović Dragan Manić Slaviša Miletić Dragan Dželetović Zoran Pavlović Ivo Vatović Goran Milanović Predrag Vukosavović Biljana Rubaković Danilo Spasojević\nSubota, 21.01.2017 19:24\nLider Dveri Boško Obradović izjavio je za N1 da su Dveri u skupštinskim nastupima pokazale da su prava opozicija vlasti i koliko ima potrebe da imaju svog kandidata na predsedničkim izborima.\nOn kaže da je već pet meseci u kampanji za predsednika Srbije i da se ni u jednom trenutku nije razmatrala podrška nekom drugom kandidatu za predsednika Srbije.\n„Nema slične politike koju Dveri zastupaju i bila bi šteta da politika koja pobeđuje širom sveta nema svog kandidata“, rekao je on.\nKaže da je ključno da se vidi ko će biti kandidat Srpske napredne stranke (SNS) i da, kako navodi, konačno izađu na jedan televizijski duel.\n„Da građani čuju da su oni pet godina na vlasti, da su prekršili predizborna obećanja, da nema istinske borbe protiv kriminala i korupcije…To da još uvek nemaju kandidata govori o neozbiljnosti naprednjaka“, smatra Obradović.\nPrema njegovom mišljenju, ako se ne kandiduje Tomislav Nikolić to bi značilo da je bio loš predsednik.\n„Zašto SNS ne bi kandidovala nekog ko je dobro radio svoj posao? A tek je tragikomično da se kandiduje Aleksandar Vučić jer je tek pre nekoliko meseci postao predsednik Vlade, a pri tome je javno govorio da se nikada neće biti predsednik“, podseća Obradović.\nLider Dveri smatra da Vojislav Šešelj „nije opozicioni kandidat, već Vučićev“.\n„Šešelj nikada ozbiljno nije kritikovao Aleksandra Vučića i on služi za odvlačenje patriotskih glasova i zbunjivanje javnog mnjenja“, smatra on.\nGovoreći o kandidaturama Vuka Jeremića i Saše Jankovića, Obradović kaže da oni jesu opozicioni kandidati, ali da su im politike različite u odnosu na Dveri.\n„Obojica se zalažu za nastavak evropskih integracija, koja je onda razlika između njih i Vučića i Nikolića? To je ista politika“, smatra Obradović i dodaje da Srbiji treba „svež, nov, autentičan kandidat, domaći proizvod“ i da je on taj kandidat.\nBoško ObradovićGostovanjaTV N1


Vlada se bori za što niže poskupljenje struje\nVlada Srbije predložiće Međunarodnom monetarnom fondu (84, MMF) da struja tokom leta poskupi upola manje nego što je planirano, odnosno sedam do osam odsto, piše Blic.\nKlub novinara Pomoravlja: Pronaći ubice novinara\nNovinari Pomoravskog okruga danas su u Jagodini na glavnom gradskom trgu obeležili Svetski dan slobode medija zahtevajući bolji ekonomski položaj medija i bezbednost novinara, produženje privatizacije medija do kraja godine.\nLelić: Dodik primio Orden Svetog vladike Nikolaja\nPredsednik Republike Srpske Milorad Dodik primio je danas u Valjevu najviše odlikovanje Eparhije valjevske - Orden Svetog vladike Nikolaja i tom prilikom kazao da orden doživljava kao priznanje za sve Srbe u Srpskoj.\nLinta: Hrvatska predsednica provocira\nPredsednik Koalicije udruženja izbeglica Miodrag Linta ocenio je danas kao provokaciju izjavu hrvatske predsednice Kolinde Grabar-Kitarović da pravda nije stigla one koji su osmislili ideju o "Velikoj Srbiji".\nBritanija i Srbija: kontakti, veze i odnosi\nSrbi, njihove patnje, seobe i krvarenje na Vojnoj granici Evrope bili su na periferiji britanskog interesovanja sve do ustanaka početkom 19. veka u kojima je izborena autonomna Kneževina Srbija. Od tada je zvanični London svim sredstvima počeo da se bori protiv obnove srpske državnosti.\nTimovi za borbu protiv finansijskog kriminala\nJavni tužioci već od ovog leta moći će da formiraju specijalne timove za razotrivanje složenih krivičnih dela finansijskog kriminala i da u saradnji sa finansijskim stručnjacima prate sumnjive tokove novca, najavio je danas u intervjuu Tanjugu ministar pravde u Vladi Srbije Nikola Selaković.\nMMF sutra počinje razgovore sa delegacijom Srbije\nMisija Medjunarodnog monetarnog fonda (84, MMF) počeće sutra zvanične razgovore sa delegacijim Srbije povodom prve reviziju aranžmana sa Srbijom od 1,2 milijarde evra.\n15:18 Avgust 13, 2020\n15:08 Avgust 13, 2020


17.1.2011 Ceca Ražnatović: Željka niko neće zameniti u mom srcu - CECA-NOVOSTI\nCeca Ražnatović: Željka niko neće zameniti u mom srcu\n17.1.2011 Oznake: VESTI\nFolk diva Svetlana - Ceca Ražnatović priča o jedanaestoj godišnjici od ubistva svog supruga Željka Ražnatovića Arkana koja se navršila petnaestog januara\nNedavno se jedanaest godina od ubistva komandanta Srpske dobrovoljačke garde Željka Ražnatovića Arkana u beogradskom hotelu Interkontinental. Pomenom na Novom groblju njegova supruga i folk zvezda Svetlana - Ceca Ražnatović (37) osvežila je bolne rane koje je, iako nisu zacelile, nisu ni slomile jer je nakon Željkove smrti naučila da se sama bori kroz život, pre svega zbog svoje dece, Veljka (14) i Anastasije (12).\n- Jedanaest godina je dug period tokom kojeg se mnoge stvari u životu svakoga od nas promene iz korena, ali je istovremeno prekratak da shvatiš kako si izgubio voljenu osobu - počinje razgovor za Story Ceca i otkriva kako se nakon muževljeve smrti sama uhvatila u koštac sa životom.\n- Možda i nisam u potpunosti svesna činjenice da Željka nema jer on i dalje živi u sećanjima - mojim i naše dece. Upravo zbog naslednika nisam smela da dozvolim da me tuga slomi i kroz život sam nakon njegovog ubistva nastavila hrabro sa stalnim osvrtima na možda najlepši deo moje prošlosti koji sam provela sa njim - iskrena je slavna pevačica koja u postupcima Veljka i Anastasije sve češće pronalazi neke Željkove osobine.\n- Odrastanje moje dece, koja u raznim segmentima svog ponašanja podsećaju na Željka, pruža mi podsticaj da se i dalje borim. Sve što radim, radim za njih i svoju publiku od koje sam uvek doživljavala samo najlepše - objašnjava atraktivna umetnica koja uprkos bolnim uspomenama želi da pamti samo lepe trenutke iz života sa Arkanom.\n- Željka ću zauvek pamtiti sa osmehom jer neko ko mi je poklanjao toliko nežnosti ne zaslužuje da u mojim sećanjima živi drugačije - kaže Ceca koja je nakon smrti svog supruga dugo samovala a, iako je od tih jedanaest imala i godinu dana ispunjenih emotivnom srećom, još nije pronašla muškarca sa kojim bi mogla da provede ostatak života.\n- Posle Željka nisam izgubila veru u ljubav jer mi je upravo on pokazao koliko je ljubav lepa i važna za funkcionisanje. To što se nakon njega nije pojavio niko ko bi me zauvek vezao za sebe nije moja želja, ali nije me ni obeshrabrilo u nadi da će mi se prava ljubav ponovo desiti, iako niko nikada neće moći da zauzme Željkovo mesto u mom srcu - završava Ceca koja je sa Arkanom stupila u brak februara 1995. godine, a o svadbi decenije koju je putem CNN-a, Sky Newsa i drugih globalnih kanala, gledao ceo svet, još se priča kao o jednoj od najvećih i najbajkovitijih na prostoru Balkana.


2MLS, Zemun Fitofarmacija – Zdravlje Leskovac, 90:74 – Lige Košarkaškog saveza Srbije\n2MLS, Zemun Fitofarmacija – Zdravlje Leskovac, 90:74\nVerovatno niko od ljubitelja košarke nije očekivao ovakav razvoj situacije u Hali Pinki , gde se pre svega očekivala uzbudljiva i neizvesna utakmica, ali Zemunci su fenomenalno odigrali svih 40 minuta i odličnoj ekipi iz Leskovca nisu ostavili nikakvu šansu za preokret posle lošeg starta. Od samog starta domaći su pre svega odličnom odbranom napravili dvocifrenu prednost i uspešno je održavali do kraja poluvremena. Iako se očekivao odgovor posle odmora gostiju iz Leskovca koji imaju sjajnu ekipu , do toga nije došlo pre svega zbog sjajne igre Zemunaca u 3 deonici koja je i definitivno odlučila pobednika. Odsustvo vodećih igrača Zemuna Šepe i Draškovića sjajno su iskoristili juniori Antić,Pavelić i Radulović koji su odigrali odlično , ekipu je predvodili sjajni Todorić sa 29 poena ,Vukojičić sa 18 poena i Roknić sa 10 poena. U ekipi Zdravlja bolji od ostalih bili su Čvorović , Andrejević i Ljubenković.\nSTEFANOVIĆ NENAD, Velika pobeda za nas , ovakve pobede vrede duplo. Sve čestitke mojim momcima , ovo je prva utakmica u sezoni u kojoj smo 35 minuta igrali igrali savršenu košarku i uz neke manje propuste ispoštovali sve dogovore vezane za pripremu utakmice. Ekipa Zdravlja je izuzetno kvalitetna , ozbiljna , dobro organizovana , bili smo svesni da će možda malo mekše da uđu u utakmicu , što zbog kup utakmice u utorak , što zbog odlaska Filipa Šepe iz naše ekipe i to smo iskoristili.Sada je potrebno da vežemo dve dobre utakmice prvi put u sezoni , tako da se okrećemo bez mnogo slavlja duelu sa Planom koji je za nas izuzetno važan. Velika zahvalnost publici i poziv da nas podrže u kup utakmici sa Konstantinom u utorak u Pinkiju.\nTODORIĆ MATEJA, Zahvalio bi se ljudima koji su došli da nas podrže .Čestitao bih protivniku na fer i poštenoj igri.Utakmica je bila teška ali smo uspeli da ostvarimo važnu pobedu.\nDIMITRIJEVIĆ MARKO, Nije nas iznenadila agresivna igra ekipe Zemuna , pripremali smo se za to , ali mislim da su moji igrači malo potcenjivački ušli u ovaj meč . Pogled na tabeli uopšte ne oidslikava kvalitet Zemuna , Zemun je jako dobra ekipa koja je izgubila 5-6 utakmica od 2-5 razlike nesrećno .Znali smo da nas čeka teška utakmica , nismo zaista imali šansu da dobijemo mnogo su bili bolji .Loše smo napadali na zonu , imali puno otvorenih i promašenih šuteva za 3 poena i mislim da je ovu utakmicu ipak presudila veća želja igrača Zemuna.\nČVOROVIĆ NIKOLA, Odlično pripremljena utakmica od strane Zemuna , znali smo da neće da bude lako , ali baš ovako da bude nismo očekivali .Svaka čast Zemunu za skauting i pripremu utakmice.\n1ŽLS, Novosadska ŽKA – Radivoj Korać, 83:64\nTRIGLAV ŽKLS, Duga – Paraćin, 66:43


“Zdravo Berane" se oglasilo o “novim zloupotrebama socijale"\nObjavljeno ponedeljak, 22 januar 2018 15:52\nKoalicija "Zdravo Berane", objavila je novi spisak imena, kako navode, funkcionera i istaknutih članova DPS-a koji su, pored dobrih zarada koje primaju na odgovornim mjestima u javnim ustanovam i preduzećima, od Centra za socijalni rad dobili jednokratnu novčanu pomoć uoči parlamentarnih izbora, održanih oktobra 2012. godine, objavio je Portal TVCG.\n“To samo po sebi govori na šta je sve spremna Demokratska partija socijalista i ljudi iz te partije koji zauzimaju odgovorne pozicije u državnim institucijama”, citirao je TVCG dio saopštenja iz koalicije “Zdravo Berane”.\nOni navode i da se ne radi ni o kakvoj podmetačini i da za sve navode postoje dokazi.\n"Uvidom u spisak lica koji su primili jednokratnu novčanu pomoć od strane Centra za socijani rad opština Berane i Andrijevica i Djelovodnik Centra za socijalni rad opštine Berane vidi se spisak lica koja su primala jednokratnu novčanu pomoć, sa novčanim iznosima i njihovim svojeručnim potpisima, datum podnošenja zahtjeva, datum izvršene socijalne anamneze, datum donošenja rješenja i datum isplate”, saopštila je koalicija "Zdravo Berane", istakao je TVCG.\nKako se dodaje, uvidom u Nalog za prenos sredstava Ministarstva rada i socijalnog staranja od 17.09.2012. godine vidi se da je Biro za računovodstvene i finansijske poslove dao nalog za prenos sredstava Centru za socijalni rad Berane u iznosu od 40.000 eura na ime jednokratne pomoći za porodice koje se nalaze u stanju socijane potrebe.\nKoalicija "Zdravo Berane", navodi TVCG, podsjeća i na obrazloženje presude, kojom je Osnovni sud u Beranama oslobodio optužbi za učinjena djela tadašnjeg direktor beranskog Centra za socijalni rad Savu Arsovića.\n“Zanimljivo je da se u obrazloženjima navodi da se jednokratna pomoć, u granicama materijalnih mogućnosti države, daje podnosiocima zahtjeva da prežive teška vremena i tešku materijalnu situaciju u kojoj se nalaze shodno osnovnoj svrsi postojanja centra za socijalni rad”, poručuju iz koalicije Zdravo Berane, naglasio je TVCG.\n“Ovakave nezakonite radnje nijesu svojstvene civilizovanom i demokratskom svijetu”, kaže se u saopštenju koalicije “Zdravo Berane”, zaključuje portal.


DEJVID MEKALISTER STIŽE SA DELEGACIJOM\nIzvor: Tanjug,Lokalne novine | Obrenovac, 23.02.2019.\nVisoka delegacija Evropskog parlamenta predvođena izvestiocem za Srbiju Dejvidom Mekalisterom boraviće u Beogradu i Prištini od 27. februara do 2. marta.\nPredsedavajući Spoljnopolitičkog odbora EP i izvestilac za Srbiju Dejvid Mekalister predvodiće sedmočlanu delegaciju evropskih parlamentaraca koji će se prvo u Beogradu, a zatim i u Prištini, sastati s političkim liderima, predstavnicima parlamenata, opozicije i civilnog društva.\n"Cilj posete je procena političke situacije na terenu kao i trenutnih odnosa Srbije i Kosova sa EU, uključujući i reformsku agendu, ali i dijalog Beograda i Prištine u kome posreduje EU", najavljeno je u Evropskom parlamentu.\n"Zapadni Balkan je prioritet spoljne politike EU. Mi moramo da podržimo i Srbiju i Kosovo u izgradnji jakih demokratskih institucija. Povrh svega, moramo da postignemo i dobrosusedske odnose među svim zemljama regiona", poručio je Mekalister pred posetu.\n"Zato i dolazimo da se u ovom ključnom periodu sastanemo i s političkim liderima i sa civilnim društvom", zaključuje Dejvid Mekalister.\nPred ovu posetu u Briselu podsećaju da je Evropski parlament krajem novembra 2018. godine usvojio Rezolucije o Srbiji i o Kosovu.\n"Evropski poslanici pozdravili su nastavak angažovanja Srbije na putu EU integracija i pozvali vlasti da intenziviraju reforme u oblasti vladavine prava, borbu protiv korupcije i organizovanog kriminala i da nastave reformu javne administracije u zemlji", navodi se u saopštenju Evropskog parlamenta.\nRezolucija o Kosovu ukazuje na zabrinutost Evropskog parlamenta zbog nedostatka političkog konsenzusa koji podriva reformski put. Od prištinskih vlasti zatraženo je da ulože više napora u borbu protiv korupcije i reše probleme tzv. "zarobljene države" i prekomernog političkog uticaja.\nU obe Rezolucije evropski parlamentarci su naveli da dogovor u dijalogu Beograda i Prištine ne bi trebalo da se zasniva na etnički homogenim državama.\n"Svaki budući sporazum biće prihvatljiv jedino ako je dogovoren između Srbije i Kosova i ako uzima u obzir regionalniu stabilnost i međunarodno pravo", ističu u Evropskom parlamentu.\nSedmočlana delegacija Evropskog parlamenta svoju posetu počeće u Beogradu 27. februara. Za 28. februar zakazana je i beogradska konferencija za medije šefa delegacije Dejvida Mekalistera.


RTS :: Replike Teslinih izuma uskoro u Nijagari\nSrbija na vezi Replike Teslinih izuma uskoro u Nijagari\npetak, 13. mar 2020, 11:10 -> 14:03\n„U toku su pregovori za otvaranje Teslinog tehničkog muzeja u Severnoj Americi, koji bi trebalo da bude osnovan u saradnji sa Komisijom Nijagara parkova, nezavisnom državnom organizacijom koja poseduje sve kulturne i turističke objekte i spomenike na Nijagarinim vodopadima, kaže za RTS Nemanja Jevremović, idejni tvorac i pokretač ovog projekta.\nVeć dve decenije ovaj inženjer elektrotehnike posvećen je izgradnji Teslinih eksponata. Strpljivo, pedantno i inženjerski precizno, uz nesebičnu pomoć kolega iz Srbije i Kanade, nastale su brojne replike Teslinih izuma.\nPrvi krug pregovora sa Komisijom Nijagara parkova obavljen je u februaru i nastavljen 6. marta, obilaskom Rankin hidrocentrale, jedine preostale koja je izgrađena po Teslinim nacrtima, a nalazi se na kanadskoj strani Nijagarinih vodopada. Taj prostor od 850 kvadrata, neprocenjive vrednosti, trebalo bi da postane deo turističke atrakcije do kraja 2021. godine.\nPored muzeja, posetiocima će na raspolaganju biti i drugi sadržaji. Ali, o detaljima će moći da se razmišlja u maju mesecu, kada bi Komisija trebalo da odluči hoće li Muzej u Rankin hidrocentrali učiniti delom tamošnjeg turističkog kompleksa.\n„To bi bio grandiozan projekat i spomenik Tesli baš tamo gde je on napravio tehničku revoluciju koja je razvila Ameriku i Kanadu i osvetlila ceo svet", kaže Jevremović.


Profesorka iz Srbije među najboljima na svetu - Ozonpress :: internet portal\nTag: nagrada, Pearson, Svetlana\nSvetlana Belić Malinić, direktorka Savremene gimnazije u Beogradu, osvojila je drugo mesto na prestižnom takmičenju za najboljeg nastavnika 21. veka, nagradu koju svake godine dodeljuje Pearson, jedna od najcenjenijih i najvećih obrazovnih ustanova na svetu. Nagrada joj je uručena u Hong Kongu na Sedmoj godišnjoj konferenciji o učenju u 21. veku.\nOvo je prvi put da nastavnik iz Srbije dobije ovako prestižnu nagradu. Od 8.700 nastavnika iz čitavog sveta koji su učestvovali u takmičenju, organizatori su nominovali samo 31 nastavnika, a Svetlana je ušla u najuži krug troje finalista i osvojila drugu nagradu.\nNagrada za najboljeg nastavnika 21. veka dodeljuje se nastavnicima i školama koje pokažu izvanrednost u upotrebi tehnologija za lakše i bolje sticanje znanja. Ova nagrada je izuzetno cenjena jer je dodeljuje Pearson, koji danas postavlja svetske trendove u obrazovanju. Nijedan nastavnik ili škola iz Srbije nisu do sada bili nominovani na ovom prestižnom takmičenju.\nOno što je Svetlanu izdvojilo u odnosu na ostale takmičare je inovativan i originalan pristup radu sa decom, koji je opisala u svom naučnom radu i pretočila u video-klip kojim se predstavila žiriju. U ovom video-klipu, koji možete pogledati na sledećem linku, ona pokazuje kako su je ćerka i učenje sa njom inspirisali da primeni ovakav princip rada i na drugu decu u školi.\n– Želela sam da predstavim koliko je važna uloga roditelja u obrazovanju dece, kao i jedan potpuno drugačiji obrazovni model, koji se primenjuje u Savremenoj gimnaziji. Naša škola ne samo da obrazuje perspektivne i uspešne generacije mladih već im pomaže da pronađu sebe kroz kvalitetan mentorski program. U prijatnoj porodičnoj atmosferi naši učenici usvajaju znanja i veštine koje su im potrebne za digitalnu pismenost 21. veka – kaže dobitnica nagrade Svetlana Belić Malinić.\nOna je dodala da je izuzetno srećna što je pomogla da Srbija na ovaj način bude prepoznata u svetu kao zemlja koja pomaže učenicima da razviju tehnološke veštine 21. veka.\nSvetlana u Savremenoj gimnaziji kreira potpuno inovativan program učenja, koji učenike inspiriše na kreativno mišljenje, a gradivo savladavaju uz pomoć najsavremenijih metoda učenja. Cilj joj je, kako kaže, da od učenika u Savremenoj gimnaziji, koja je novootvorena internacionalna srednja škola, stvori uspešne građane sveta, školovane u Srbiji, koji će biti potpuno spremni da prihvate znanja i veštine 21. veka.\nBez podele đačkih knjižica\nStudenti prikupljaju slatkiše za decu Zračka


Đokić: Srpska podržala projekte u Distriktu sa 1,25 miliona KM – Biznis.ba\nĐokić: Srpska podržala projekte u Distriktu sa 1,25 miliona KM\nobjavljeno 19. sep 2018. u 14:41 19. sep 2018.\nVlada Republike Srpske podržala je realizaciju tri infrastrukturna projekta u Brčkom sa 1.250.000 KM, rekao je danas ministar industrije, energetike i rudarstva Srpske Petar Đokić nakon sastanka sa gradonačelnikom Brčkog Sinišom Milićem.\nĐokić je pojasnio da je riječ o izgradnji dječijeg obdaništa u mjesnoj zajednici Grčica za šta je izdvojeno 400.000 KM, zatim izgradnji i uređenju dva sportska terena u vrijednost 350.000 KM, kao i izgradnji Spomen-doma u Grbavici za šta je još prije šest godina odobreno pola miliona KM.\n“Kroz ova tri projekta smatramo da smo u značajnoj mjeri pomogli Brčko distrikt i jako mi je drago da sam i ja učestvovao u tome, a i gradonačelnik Milić je pokazao punu spremnost na saradnju da dođe do pripreme i realizacije ovih projekata. Očekujem da će Brčko sada ubrzano putem svojih nadležnih službi raditi na tome da se ovi projekti što hitnije počnu realizovati”, rekao je Đokić, prenosi Srna.\nĐokić je dodao da je naknadno odobreno još 50.000 KM koje će se koristiti za opremanje prostorija Doma nakon izgradnje.\nMilić je izrazio zadovoljstvo zbog posjete Đokića i zbog konkretnih prijedloga za unapređenje života u Brčko distriktu.\n“Informisan sam da je Vlada Republike Srpske na inicijativu ministra Đokića odobrila sredstva za izgradnju infrastrukturnih projekata na prostoru distrikta i veoma smo zahvalni na toj inicijativi koja će sasvim sigurno unaprijediti kvalitet života u onim oblastima za koje se Vlada Republike Srpske opredijelila da finansira na prostoru Brčko distrikta”, rekao je Milić nakon sastanka.\nMilić je dodao da će tokom narednih nekoliko dana biti razgovora o realizaciji ovih projekata.


HomeEkonomijaRekordne rezerve evra i zlata\n18/10/2021Redakcija BALKAN TVEkonomija, Vesti0\nGuvernerka Narodne banke Srbije Jorgovanka Tabaković ukazala je da su rezerve evra i zlata na rekordno visokom nivou.\nTabaković je za medije rekla da su bruto devizne rezerve NBS bile na kraju septembra na rekordno visokom nivou od kada se prate i iznosile su 16,8 milijardi evra.\n„U prethodnih pet godina, od kada se, kao rezultat poboljšanih makroekonomskih performansi naše zemlje, beleže strukturni aprecijacijski pritisci glavni izvor povećanja deviznih rezervi bile su intervencije NBS neto kupovinom deviza na domaćem deviznom tržištu. To je najzdraviji način povećanja rezervi, jer ne podrazumeva bilo kakvo zaduživanje, niti druge obaveze”, objasnila je ona.\n„Srbija ima više zlata od svih republika bivše SFRJ, a neke zemlje, poput Hrvatske, su tokom prethodnog perioda prodale sve svoje rezerve zlata”, rekla je ona dodajući da zlato služi kao garancija poverenja, a i kao oblik zaštite od inflacije na duži rok, ali i za upravljanje deviznim rezervama, jer se zlato kupuje radi dodatne diversifikacije strukture deviznih rezervi, čime se ojačava finansijska stabilnost zemlje.\n„Zahvaljujući aktivnostima Narodne banke Srbije, postignuta je relativna stabilnost kursa dinara prema evru koja se održava već više od devet godina. Ukoliko je nešto stabilno u dužem vremenskom periodu, to znači da je fundamentalno na nivou koji je tržišno određen kao realističan, na kojem i treba da se nalazi”, rekla je ona.\n„Za sve to je neophodna stabilnost u svakom pogledu – stabilnost cena, finansijska, fiskalna i politička stabilnost. U otvorenoj ekonomiji poput naše, preduslov sveukupne stabilnosti i rasta poslovnog, investicionog i potrošačkog poverenja je stabilnost deviznog kursa”, objasnila je Tabaković.\nNBS, prema njenim rečima, bila je prva ekonomska institucija u zemlji, a takođe i jedna od prvih centralnih banaka u regionu, koja je reagovala na pandemiju donošenjem konkretnih mera, prenosi Tanjug.\nGovoreći o inflaciji rekla je da je trenutni rast pod uticajem privremenih faktora i najvećim delom je posledica niske baze iz prošle godine, kao i globalnih kretanja na strani ponude – pre svega izlaska svetske ekonomije iz pandemije. „Očekujemo da će se inflacija još nekoliko meseci zadržati iznad gornje granice ciljanog raspona, što je slučaj i u drugim zemljama, posle čega će se vratiti u donju polovinu ciljanog raspona u toku 2022. godine”, kazala je Tabaković.\nKon: Insistiramo na smanjivanju kontakata, skeptičan sam da će te mere usvojiti


27/03/2016 Mirza Musanovic\t0 Comments\nU okviru EU programa za lokalni razvoj i zapošljevanje čija je realizacija ozvaničena srednim marta, Razvojni program Ujedinjenih nacija (UNDP) će sarađivati s 20 bh. općina koje će biti odabrane javnim konkursom, te s najmanje 30 malih i srednjih preduzeća i 300 poljoprivrednih gazdinstava radi očuvanja postojećih i stvaranja novih radnih mjesta.\nVrijednost UNDP-ove komponente programa je 6,6 miliona eura, od čega je šest miliona osigurala Evropska unija, a ostatak UNDP. Očekuje se učešće domaćih partnera u minimalnom iznosu od 25 posto, kao što je to bio slučaj i s ranijim inicijativama.\nFokus UNDP-a bit će na pomoći jedinicama lokalne samouprave u povećanju kvaliteta života u sredinama pogođenim poplavama i sa visokom koncentracijom povratnika i raseljenih osoba, javlja Fena.\nZamjenica rezidentnog predstavnika UNDP-a u BiH Zahira Virani izjavila je da očekuju direktno poboljšanje kvaliteta života za oko 100.000 ljudi kroz inkluzivan i održiv socioekonomski razvoj.\n– Kroz UNDP Projekt lokalnog integrisanog razvoja planiramo aktivnosti na području 20 lokalnih samouprava, koje će biti odabrane na osnovu konkurentnog javnog poziva. Također, pružit ćemo podrušku za 30 mikro, malih i srednjih poduzeća, kako bi održali i otvorili nova radna mjesta – istakla je Virani.\nEU Program za lokalni razvoj i zapošljavanje će se nadovezati na rezultate postignute kroz Program oporavka od poplava, primarno u oblasti razvoja malih i srednjih preduzeća, te poljoprivrednih gazdinstava koja imaju komercijalni potencijal.\nU programu će učestvovati i Međunarodna organizacija rada u komponenti Pomoć u zapošljavanju kroz izgradnju kapaciteta javnih ustanova za zapošljavanje, te pružanje pomoći za trajno nezaposlene osobe, kao i Njemačko društvo za međunarodnu saradnju (GIZ) u komponenti Pomoć oporavku i razvoju malih i srednjih preduzeća.\nU toku je odabir partnerskih jedinica lokalne samouprave, te formiranje projektnih timova.\n← Mladost iz Malešića odnijela bodove iz Kalesije (FOTO)\nIsplata penzija za mart počinje u srijedu 6. aprila →\n19/09/2021 19/09/2021 Mirsad Zulic\t0


Podrška za otcjepljenje RS 88 odsto | Republika Srpska\nNaslovna Bosna i Hercegovina Podrška za otcjepljenje RS 88 odsto\nPodrška za otcjepljenje RS 88 odsto\nSa secesijom Republike Srpske, ako građani tako odluče, slaže se 88 odsto građana Srpske, dok je protiv secesije 70 odsto građana Federacije, podaci su iz istraživanja Galupovog instituta. „Glavne impresije iz Balkan monitor istraživanja su da Republika Srpska pokazuje tendenciju daljnjeg formiranja, građani imaju nešto više povjerenja u političke partije i ne treba se bojati ratnih sukoba u BiH“, izjavio je dopisniku Srne iz Brisela Robert Mančin, direktor Galupovog instituta.\nMeđu ispitanicima u Federaciji Bošnjaci su 80 odsto protiv i 13 odsto za otcjepljenje RS, dok su Hrvati 63 odsto protiv i 27 za.\nOdgovarajući na pitanje o podjeli Federacija na bošnjački i hrvatski dio, 25 odsto ispitanika u Federaciji je podržalo podjelu, dok je protiv nje 73 odsto građana.\nPodrška za cijepanje Federacije je među Bošnjacima 12 odsto, protiv je 86 odsto ispitanih, među Hrvatima je 43 odsto građana za cijepanje Federacije a 56 odsto protiv, dok je među Srbima za cijepanje Federacije 61 odsto ispitanih, a 33 odsto su protiv.\nU Srpskoj je 63 odsto građana za podjelu Federacije na bošnjački i hrvatski dio, dok je 31 odsto ispitanih protiv te podjele.\nProcenat onih koji misle da vlasti u njihovom entitetu loše obavljaju svoj posao u Federaciji je 55 odsto, a u RS 16 odsto.\n„U cijeloj BiH građani iskazuju nešto više povjerenja u političke partije koje ih reprezentuju, ali najviše pozitivnih odgovora je u RS“, rekao je Mančin Srni.\nPrema njegovim riječima, tendencija daljnjeg formiranja RS vidi se iz odgovora na pitanje „Da li proglašenje samostalnosti Kosova ima uticaja na budućnost BiH“, gdje je 60 odsto Hrvata i Bošnjaka odgovorilo da nema, ali je u RS 60 odsto odgovora bilo pozitivno.\n„Zaključili smo da građani RS smatraju da je nezavisnost Kosova za njih dobar presedan“, rekao je Mančin.\nNa pitanje da li BiH treba novi ustav, 73 odsto ispitanih u Federaciji je odgovorilo pozitivno, a broj pozitivnih odgovora u RS je 43 odsto. U Federaciji 22 odsto građana smatra da nije potreban novi ustav, a u RS 41 odsto.\nNa pitanje šta bi najviše voljeli u novom ustavu 44 odsto Bošnjaka je odgovorilo „da se državna vlast organizuje po EU regulativama“, 20 odsto njih željelo bi „državnu vlast na neentičkim principima“, devet odsto da se učvrsti postojeća vlast entiteta, tri odsto da se učvrsti vlast konstituivnih naroda, a veliki procenat od 23 odsto ispitanika odgovorilo je da ne zna šta bi preferisali u novom ustavu.\nMeđu Hrvatima, 44 građana želi da se vlast organizuje prema EU regulativama, 22 odsto da se učvrsti vlast konstituivnih naroda, samo tri odsto zainteresovano je za učvršćenje entiteta, a 27 odsto ne zna šta želi oid novog ustava.\nMeđu Srbima velik procenat od 39 odsto ispitanih „ne zna“ šta bi najviše voljeli u novom ustavu, ali 35 odsto želi učvršćenje vlasti entiteta, dok 11 odsto želi učvršćenje tri konstituivna naroda, a šest odsto učvršćenje vlasti na na neetničkom principu.\nGotovo dvije trećine građana u RS i Federaciji slažu se sa tim da se primijeni odluka Suda u Strasburu u slučaju Sejdić i Finci.\nMančin je kao vrlo važno iz ovog istraživanja izdvojio da veoma visoki procenat građana oba entiteta ne smatra da će u narednih pet godina biti rata u regionu.


Odabrano pet rukopisa u uži izbor za 'Zlatnu sovu' | Herceg Televizija Trebinje\nŽiri za dodjelu književne nagrade "Zlatna sova" Zavoda za udžbenike i nastavna sredstva Republike Srpske odabrao je pet rukopisa koji su ušli u uži izbor za najbolji neobjavljeni roman.\nPrema odluci stručnog žirija, u uži izbor za "Zlatnu sovu" ušli su rukopisi "Višeglasje", "Izgubljenik", "Čak i u Huenti", "Davno ispričane priče" i "U krugu".\nPredsjednik ovogodišnjeg žirija je profesor Jovan Delić, a članovi Dragana Bedov i Željka Pržulj, saopšteno je iz Zavoda za udžbenike i nastavna sredstva Srpske.\nŽiri bi odluku o dobitnicima "Zlatne sove" trebalo da donese do kraja juna.\nKao i prethodnih godina dodjela nagrada i prve promocije očekuju se u septembru povodom obilježavanja dana osnivanja Zavoda za udžbenike i nastavna sredstva.\nZa nagradu "Zlatna sova" za najbolji neobjavljeni roman konkurisalo je 33 autora, a u konkurenciji za najbolju knjigu za djecu i nagradu "Sovica" je 15 rukopisa.\nKnjiževna nagrada za "Zlatnu sovu" obuhvata plaketu za najbolji neobjavljeni roman, objavljivanje djela u tiražu od 500 primjeraka, te autorsku naknadu od 5.000 KM i 20 primjeraka romana.\nDruga nagrada obuhvata objavljivanje djela u tiražu od 500 primjeraka, te autorsku naknadu od 2.000 KM i 20 primjeraka romana, a treća nagrada je objavljivanje djela u tiražu od 500 primjeraka, te autorska naknada od 1.000 KM i 20 primjeraka romana.


Rusija stvara orbitalnu satelitsku grupe „Sfera“\n„U projektu budžeta za period od 2020. do 2022. godine uneli smo ovaj projekat. ’Roskosmos‘ će morati da brani i oblik i finansiranje i zasnovanost ’Sfere‘“, rekao je Borisov u intervjuu „Vedomostima“.\nPo njegovim rečima, iz budžeta će za ovaj projekat biti izdvojeno više od 10 milijardi rubalja.\nProgram „Sfera“ predviđa dalji razvoj sistema navigacije „GLONAS“, sistema za komunikaciju i radiodifuziju, kao i praćenje kretanja na Zemlji. U novi sistem bi trebalo da uđu i sateliti serije „Ekspres“, među kojima je i „Ekspres-RV“ za Arktički region, kao i sistemi za personalne satelitske veze, daljinsko osmatranje zemlje, sistemi za predaju podataka i sistemi za internet prenose.\nfoto: © NASA / Alexander Gerst/ vostok.rs


Ima pomaka, razgovori u toku - Sport - Dnevni list Danas\nPočetna » Sport » Ima pomaka, razgovori u toku\nPredrag Danilović, predsednik KSS, istakao da je naslednik Saše Đorđevića još uvek daleko\n1Piše: N. M. 04. novembra 2019. 22.23 Izmenjeno: 22.23\nCrveno-beli su naveli niz optužbi: od nemanja legaliteta čelnih ljudi Saveza, koji su navodno svojevoljno mandat oročen do 21.02.2019. produžili za još 22 meseca, zatim falsifikovanja završnog finansijskog izveštaja za 2018, imenovanja stranog državljanina u UO KSS, što je protivno Statutu, probijanja godišnjeg budžeta za više desetina miliona dinara…\nDanilović je potvrdio da će kao i 2016. KSS pokušati da dobije organizaciju kvalifikacijskog turnira za plasman na Olimpijske igre u Tokiju, što će državu koštati par miliona evra, kao i da još uvek nije odlučio ko će naslediti Aleksandra Đorđevića na mestu selektora muške „A“ reprezentacije.\nKošarkaški savez Srbije u okviru predviđenog roka, podneo je kandidaturu za dobijanje organizacije kvalifikacijskog turnira za plasman na Olimpijske igre u Tokiju (u obe konkurencije); s obzirom na to da je 2016. već bio organizator, a da slične ideje imaju recimo Hrvatska, Litvanija, Grčka… Danilović i njegovi saradnici moraće da pokažu zavidan nivo diplomatičnosti kako bi nadmašili konkurenciju i dobili organizaciju u muškoj konkurenciji.\n– Nadamo se, ako dobijemo organizacije tih turnira, da ćemo biti spremni jer imamo ogromno iskustvo. Time bismo donekle olakšali mogućnost da se naše dve selekcije plasiraju na Olimpijske igre – predočio je Predrag Danilović.\nFIBA će 15. novembra objaviti kome je dodelila organizaciju za koju je potrebno minimum 2.100.000 evra. Kvalifikacije će se, bilo ko da je domaćin, održati od 23. do 28. juna naredne godine. Dotad bi sa dnevnog reda trebalo da bude skinuto još važnije pitanje: ko će umesto Aleksandra Đorđevića biti novi selektor Srbije (u konkurenciji su bili Saša Obradović i Igor Kokoškov).\n– Imam imena, bilo je pomaka, razgovori su u toku, međutim zbog osetljivosti teme ne bismo spekulisali, pošto smo svi treneri u Srbiji i svi najbolje sve znamo. Biće vam javljeno onog momenta kada se to definitivno bude iskristalisalo. Bilo bi neozbiljno da bilo šta pričamo pre toga – stava je Danilović.\nDame počinju kvalifikacije\nReprezentativke Srbije pod vođstvom Marine Maljković igraju 14. novembra prvu kvalifikacionu utakmicu za Evropsko prvenstvo, protiv Turske. Tri dana kasnije, u nedelju 17. novembra, gostuju Albaniji. Na početku novog ciklusa, Maljkovićeva je rekla da sa sjajnom generacijom košarkašica ima posebnu vezu i da će ta veza trajati zauvek. „Zbog toga ću svu energiju i znanje usmeriti ka tome da kruna njihovih karijera bude u Tokiju“, rekla je ona. Inače, Maljkovićeva je u subotu doputovala iz Šangaja, gde radi kao trener, samo da bi saopštila spisak kandidatkinja za predstojeće mečeve kvalifikacija. Danas se vraća u Kinu, a već za deset dana ponovo će doputovati u Beograd.\nKošarka, Košarkaški savez Srbije, Predrag Danilović\n05. novembra 2019. u 19.00\nNa optuzbe o nemanju legaliteta čelnih ljudi Saveza, koji su navodno svojevoljno mandat oročen do 21.02.2019. produžili za još 22 meseca, zatim falsifikovanja završnog finansijskog izveštaja za 2018, imenovanja stranog državljanina u UO KSS, što je protivno Statutu, probijanja godišnjeg budžeta za više desetina miliona dinara, Danilovic prica o organizaciji kvalifikacionog turnira i pomacima u osetljivoj temi koja se kristalizuje. Covek kao da je ucio skolu kod neoradikala i eks cetnickog genseka Vucica.


Otvoren Sajam nekretnina i investicija\n(pre 2587 dana)\nBEOGRAD, 25. aprila 2013.- Ministar gradjevinarstva Velimir Ilić otvorio je u četvrtak 8. Sajam investicija i nekretnina BelRE na Beogradskom sajmu i najavio rad na stvaranju "boljeg ambijenta" za investicije.\n"Meni je izuzetno zadovoljstvo da otvorim jedan ovako značajan Sajam za Srbiju", rekao je Ilić i dodao da Srbija treba da napravi svoju razvojnu banku "da bi podržala domaće firme, da mogu da izdrže utakmicu sa stranim".\nOn je naglasio da je potrebno stvoriti što bolji ambijent za investicije i da se papirologija, koja je bila "problem Srbije", znatno ubrza.\n"Vi znate da mi radimo novi Zakon o planiranju i izgradnji, da će gradjevinska dozvola u startu biti besplatna, da će ići po ubrzanim procesima i da ćemo se potruditi da sve bude na jednom šalteru", rekao je ministar gradjevinarstva.\nSajam investicija i nekretnina BelRE ove godine se održava šest meseci nakon prethodnog, a zakazan je u prolećnom terminu sa ambicijom da preuzme regionalnu poziciju koju je imao Medjunarodni sajam nekretnina u Beču.


100 hiljada potpuno online kredita u Mobi Banci – Bankar.rs\nHome/BANKARSKI PROIZVODI/100 hiljada potpuno online kredita u Mobi Banci\nSvi potrebni podaci za izdavanje keš kredita, kartica ili dozvoljenog minusa, prosleđuju se brzo, praktično i lako zahvaljujući usluzi „Moji podaci za banku“ preko portala eUprava. Ova usluga omogućava građanima da zamene potvrde o zaradi koje izdaje poslodavac.\n„Prekretnica od preko 100 hiljada izdatih online kredita odražava uspeh naše strategije kao prve online i digitalne banke u regionu, ali je takođe pokazatelj impresivnog stepena digitalizacije Srbije. Na partnerstvu u digitalizaciji moramo da zahvalimo Vladi Srbije i Narodnoj Banci Srbije i Guverneru bez koje ništa ne bi bilo moguće“, izjavila je Marija Popović, članica izvršnog odbora Mobi Banke.\nLako do kredita uz eUpravu\nUkoliko niste korisnik eUprave, kredencijale za bezbednu prijavu dvofaktorskom autentikacijom možete preuzeti kod Mobi Banka savetnika u Telenor šopovima. Do sada je Mobi Banka izdala više od 1200 parametra za registrovanje na portal eUprave.\nNakon prijave na portal, iz menija usluga pokreće se usluga „Moji podaci za banku“. Podaci se zatim, uz saglasnost, odmah prosleđuju banci. Nakon toga, na internet aplikaciji Mobi Banke, u Katalogu proizvoda, korisnici mogu da odaberu željeni kreditni proizvod.\nMikrokreditirano više od 220 hiljada digitalnih uređaja\nNarodna Banka Srbije usvojila je 2020. godine paket privremenih mera sa namerom da se pojednostavi i ubrza procedura odobravanja manjih kredita sa kraćim rokom otplate.\n„U periodu od prethodnih godinu dana, zajedno sa Telenorom kreditirali smo kupovinu više od 220 hiljada mobilnih telefona na rate bez kamate. To je najmasovniji proizvod naše banke, ali i veliki podsticaj daljem razvoju digitalizacije. Iz ovog proizvoda jasno je da je mikrokreditiranje u Srbiji dugoročno održivo i da predstavlja veliki benefit za građane“, rekao je Aleksandar Bogdanović, izvršni komercijalni direktor Mobi Banke.\nNarodna Banka paketom COVID mera ublažila je efekte krize, građanima obezbedila lakši pristup sredstvima i mogućnost mikrokreditiranja, a bankama mogućnost daljeg razvoja proizvoda.\n„Verujemo da je, uz minimalne izmene postojeće regulative, moguće stvoriti još podsticajnije uslove za razvoj mikrokreditiranja, bez ugrožavanja namere regulatora da se spreči prekomerno zaduživanje građana. Uvećanje iznosa mikrokredita omogućilo bi svim građanima da priušte najsavremenije uređaje, i stimulisalo dalji privredni rast“, dodala je Marija Popović.


Beograd, Priština, oficiri, veza, Kosovo, Pavićević, Evropa, Ljuljzim Peci\nBeograd i Priština razmenili u podne oficire za vezu, kada je Dejan Pavićević stupio na dužnost u Kancelariju EU u Prištini, a Ljuljzim Peci u Beogradu.\nOn je ponovio da to nije ambasadorska funkcija jer Srbija ne priznaje Kosovo.\nPavićević se obratio novinarima ispred sedišta misije EU u Prištini, gde će mu biti kancelarija, na srpskom i engleskom. Ljuljzim Peci, se novinaraima obratio u sedištu Misije EU u Beogradu i poželeo "dobar dan" na srpskom, albanskom i engleskom i zatim obraćanje nastavio na srpskom.\n"Ovo je veoma značajan dan što se tiče normalizacije odnosa između Kosova i Srbije. Očekujem otvoren i dobru saradnju srpskih državnih institucija i ovde sam da dam svoj prilog normalizaciji odnosa između naše dve zemlje", rekao je Peci.\nPosle ove kratke izjave Pecija nisu bila dozvoljena pitanja novinara.\nPavićević je novinarima u Prištini rekao da je njegov i zadatak oficira za vezu Pecija da olakšaju komunikaciju, sprovođenje dogovora iz Brisela i da pomognu normalizaciju odnosa Beograda i Prištine.\nNa pitanje ko predstavlja Srbe na Kosovu, on ili direktor Kancelarije za KiM Aleksandar Vulin, Pavićević je naveo da obojica predstavljaju Vladu Srbije.\nPrema njegovim rečima, u Prištini nije u diplomatskoj misiji, već je samo oficir za vezu.\nNa pitanje kakva će biti komunikacija između njega i Pecija, Pavićević je dodao da je više puta razgovarao sa njim i da su do sada dobro sarađivali, te se nada da će i dalje blisko sarađivati i razmenjivati neophodne informacije.\nUpitan da li kosovski Srbi treba da se obraćaju njemu ili Peciju, Pavićević je naveo da se nada da će se "svi kojima treba pomoć obraćati svima kada postoji problem" i da će te probleme "rešavati na najbolji mogući način".\nRazmenom oficira za vezu je zvanično izvršena razmena oficira za vezu, što je jedan od rezultata pregovora srpskog i kosovskog premijera Ivice Dačića i Hašima Tačija.\nPavićević je prvi predstavnik Vlade Srbije koji je stacioniran u zgradi Kancelarije EU na Kosovu, a kako je ranije rekao, prvenstveno će raditi na implementaciji sporazuma postignutih tokom briselskog dijaloga, a ni on ni Peci nemaju diplomatski status.\n"Moji prvi radni zadaci će biti da se kancelarija osposobi, da se uspostavi komunikacija sa EU i Euleksom, sa onim što je ostalo od misije UN, a posle ćemo videti kako ćemo", rekao je Pavićević ranije.\nPavićević je izjavio da će on biti predstavnik Vlade pri misiji EU u Prištini, a ne kod privremenih kosovskih vlasti. "Koliko sam ja obavešten, u Prištini živi 17 Srba, a ja ću biti 18", rekao je ranije za B92 Pavićević.\nPeci je, za razliku od Dejana Pavićevića, rekao u intervjuu za B92 da su zadaci koje će obavljati slični zadacima bilo kog šefa diplomatske misije i da se odnose na bilateralne odnose između dve zemlje.\nKosovski premijer Hašim Tači rekao je da će posle razmene oficira za vezu Kosovo biti predstavljeno u Beogradu na diplomatskom nivou, dok je Pavićević istakao da ni on, niti Peci nemaju diplomatski status.\nPredsednica Kosova Atifete Jahjaga ocenila je u subotu da razmena oficira za vezu Beograda i Prištine predstavlja značajan korak ka potpunoj normalizaciji odnosa, te da Pecijeva misija ima poseban značaj za razvoj i potpunu normalizaciji odnosa.\nČitanja: 1425 | Komentara: 0 | Dodaj komentar


Vesti online / Vesti / Svet / CIA: S.Koreja uskoro napada SAD?\nDirektor Centralne obaveštajne agencije (CIA) SAD, Majk Pompeo, upozorio je da najnoviji izveštaj pokazuje da Severnu Koreju deli samo nekoliko meseci od mogućnosti da nuklearnim oružjem napadne SAD.\nObaveštajne službe SAD prate svaki korak Severne Koreje\n- Program nuklearnog naoružanja Severne Koreje nastavlja da se širi, unapređuje, postaje moćniji, sposobniji, pouzdaniji - rekao je Pompeo za Si-Bi-Es.\nNa pitanje koliko će proći dok severnokorejski lider Kim Džong Un ne bude mogao da pogodi SAD, Pompeo je rekao: "Nekolicina meseci".\n"Njujork post", međutim, primećuje da je Pompeo izneo slične prognoze u oktobru prošle godine što, ocenjuje list, može biti nagoveštaj da Pjongjang zapravo nije mnogo napredovao od jeseni prošle godine.


Stanivuković: Mogu se slikati s mostom u Docu i kreditima - BIGportal.ba\n1 Juna, 2021 1 Juna, 2021 011618\nGradonačelnik Banjaluke Draško Stanivuković poručio je danas da je bivša gradska administracija obezbijedila 3 miliona KM, za most od 32 miliona KM.\n“Most u Docu jeste važan, grandiozan, bio bi lijepa razglednica Banjaluke, ali 32 miliona KM, koliko on košta, je bolje uložiti u stvaranje novih radnih mjesta i mostove u naseljima koja ih nemaju”, kazao je gradonačelnik Banjaluke, komentarišući navode odbornika Srđana Amidžića, da je most u naselju Dolac potreban i da bi bio koristan kako za rasterećenje saobraćaja, tako i za turizam i novi izgled Banjaluke.\nMost u Docu je zabluda za građane. Bivša administracija je za taj most obezbijedila tri miliona KM, a on košta 32 miliona KM. Mi nismo odustali od gradnje ovog mosta, jednostavno sada nema novca, a ima mnogo drugih prioriteta – rekao je Stanivuković na sjednici gradske skupštine.\nOn je kazao da građanima Banjaluke više treba most u Česmi kako bi ljudi mogli preći preko rijeke, kao i nova radna mjesta.\nMost u Docu jeste lijep, bila bi lijepa nova razglednica Banjaluke, ali onda se samo mogu slikati i sa razglednicom i sa kreditima u koje bismo morali ući, jer u budžetu nema 32 miliona KM – rekao je Stanivuković.\nOn je naglasio da je bivša gradska adminiatracija najavila izgradnju mosta u naselju Dolac, ali da je od svega ostao samo jedan stub, te obezbijedila 10 odsto sredstava.\nOn je rekao da je skupštinska većina poskidala novac i sa onih osnovnih stvari, a sada pitaju gdje su investicije.\n“Da su nam ostavili sve onako kako pričaju, ja bih sada ovdje letio od sreće, ali nije tako”, rekao je Stanivuković.


FutsalBALKAN - DOBRODOŠLI U KLADOVO - MESTO GDE JE DUNAV NAJLEPŠI! Čeka vas jedan od najjačih turnira u regionu sa nagradnim fondom od MILION dinara! (VIDEO)\nKladovo - tamo gde je Dunav najlepši!\nMesto na istoku Srbije, na samoj granici sa Rumunijom, godinama unazad važi za jednu od najlepših turističkih destinacija koje naša zemlja ima! Prelepe ulice, plaža koja vam daje osećaj kao da ste na nekoj egzotičnoj destinaciji, ali i odličan noćni život, stavljaju Kladovo u sam vrh mesta koje treba posetiti u Srbiji! U sledećih nekoliko fotografija pogledajte kako Kladovo izgleda i zbog čega bi trebali da ga posetite, a u nastavku teksta daćemo vam još jedan veliki razlog!\nKladovo, photo by: Foto video Boce\nA sada, malo o turniru... Turniru sa najvećim nagradnim fondom u Srbiji od čak MILION dinara! Da dobro ste pročitali, čitavih 1.000.000 dinara!\nTurnir će se igrati po futsal pravilima, u nekoliko kategorija, a centralni događaj biće turnir seniora koji će početi 19. i trajati do 22. jula! Datum za prijavu ekipa je pomeren sa 12. na 16. jul, kada će se održati i žreb za grupnu fazu takmičenja, pa svoju ekipu možete prijaviti, dakle do ponedeljka 16. jula, u Sportskom savezu Kladova i na broj telefona:\n065/ 30 - 09 -189\nŽreb za grupnu fazu takmičenja biće prenošen uživo, a kotizacija za prijavu ekipe iznosi 15.000 dinara. Nagradni fond je, dakle, milion dinara i biće raspoređen na sledeći način:\nTurnir organizuje Sportski savez opštine Kladovo u cilju vraćanja sjaja ovom prelepom gradu na granici sa Rumunijom! Očekuje se da sve najbolje što Balkan ima zaigra na ovom turniru, a Futsal Balkan će kao medijski partner propratiti kompletan tok ove manifestacije!\nKladovo - tamo gde je Dunav najlepši i tamo gde je turnir sa najvećim nagradnim fondom u Srbiji!\nZa kraj, u video snimku ispod teksta, pogledajte Kladovo u svom punom sjaju i dobićete još jedan veliki razlog da posetite ovo mesto i zaigrate na turniru!\nKladovo je tamo gde je Dunav najlepsi! from Foto Video Boce on Vimeo.\nKladovo vimeo.com/275942551 / Foto Video Boce\nLast modified onMonday, 09 July 2018 10:46\nMore in this category: « SVE JE SPREMNO ZA SPEKTAKL: Rekordan broj ekipa u borbi za titulu na memorijalnom turniru 'Džoni-Muki-Bubi' u Majuru! Spektakularan kraj prvog kruga u Istočnoj Ilidži: Handžić brži od pištaljke »\nSve 5 za Milanovčane\nVeliki ispit za Veles ali i za…\nBeogradski univerzitet uprkos …


Federalna vlada nastavlja podršku Via Dinarica inicijativi sa novih 200.000 KM - Akta.ba\nFederalna vlada nastavlja podršku Via Dinarica inicijativi sa novih 200.000 KM\n26.06.2019. 08:42 / Izvor: Akta.ba\nFederalna ministrica okoliša i turizma Edita Đapo i zamjenik rezidentne predstavnice Razvojnog programa Ujedinjenih nacija (UNDP) BiH Sukhrob Khoshmukhamedov potpisali su jučer ugovor o sufinansiranju inicijative Via Dinarica, koju će Federalna vlada u ovoj godini podržati sa 200.000 KM.\nMinistrica Đapo je naglasila da Federalna vlada, na prijedlog ovog ministarstva, već četvrtu godinu podržava Via Dinaricu, za što je do sada izdvojen iznos od 700.000 KM.\n"Via Dinarica doprinosi održivom razvoju turizma u prirodi i predstavlja odličnu priliku za poboljšanje životnog standarda lokalnog stanovništva u ruralnim područjima BiH. Zbog toga ja prepoznata kao projekt od posebnog značaja za turistički razvoj FBiH i ponovo podržana sredstvima iz transfera za razvoj turizma u FBiH", rekla je Đapo.\n"Drago mi je što je Via Dinarica, dajući doprinos boljoj infrastrukturi, uslugama i jačanju pozitivne slike regije i zemlje u cjelini, prepoznata i priznata i od strane domaćih institucija kao velika razvojna šansa i potencijal za BiH", kazao je Khoshmukhamedov.\nProjekt Via Dinarica predstavlja odličan primjer kako turizam može doprinijeti održivom razvoju – ekonomskom, društvenom i okolišnom, kao i svakom od 17 globalnih ciljeva tog razvoja. Turizam donosi blagostanje i unapređuje životni standard širom svijeta, a današnji događaj predstavlja jedinstvenu priliku za promociju i doprinos turizma održivom razvoju, saopćeno je iz Federalnog ministarstva okoliša i turizma, prenosi Ured Vlade FBiH za odnose s javnošću.


Destinacije za 2022. godinu – Turizam TV\nDestinacije za 2022. godinu\nPandemija korona virusa polako jenjava, a samim tim se mnogi upuštaju u planiranje putovanja za 2022. godinu koja su ove godine najverovatnije propustili. Zato vam već sada predstavljamo destinacije koje biste mogli da uvrstite u svoj odabir mesta za putovanja.\n– Egipat –\nU zemlji punoj sfingi i piramida, postoje i sjajna letovališta koja privlače turiste. Turistička sezona u Egiptu traje dugo ponajviše zbog povoljne klime većim delom godine, pa se turisti iz tog razloga odlučuju baš za ovo mesto.\nPosebna atrakcija u ovoj zemlji je oblast Musandam, na samoj granici sa Hormuškim moreuzom, a oblast je karakteristična po visokim planinama koje su formirale lepote u ovom predelu.\nNjena površina jeste mala, ali za kratko vreme turisti mogu da vide sve lepote Slovenije kao što su npr. mirno Bledsko jezero a zatim se mogu upustiti u živahnoj prestonici.\n– Norveška –\nČesto se turisti odlučuju na posetu ove države, a naziva se i najsrećnijom zemljom na svetu. Osim obilaska njenog glavnog grada i atrakcija koje poseduje, Norveška nudi i obilaske čuvenih fjordova i bukovih šuma na samom severu zemlje.\n– Kukova ostrva –\nU južnom Pacifiku smeštena je grupa od čak 15 ostrva koja nose naziv Kukova ostrva. Užitak u ronjenju na ovom mestu nije jedina i glavna poslastica boravka, već posetioci imaju priliku za upoznavanjem jedne od domorodačkih zajednica.\natrakcijaegipatNorveškaostrvoplažaputovanjaSlovenijaturizamturizam tvVise od putovanjazanimljivosti\nPrethodne objave:Magični grad na dva kontinenta!\nSledeće objave:Počinje prijavljivanje za turističke vaučere!


Zombiji ponovo šetaju Beogradom - Film&TV\nNaslovna TV Zombiji ponovo šetaju Beogradom\nU okviru Festivala Srpskog Filma Fantastike (FSFF) održava se šesti po redu Zombie Walk. Radi se o jedinstvenom događaju, koji svake godine privlači pažnju prolaznika, a ljubiteljima horora i fantastike omogućava da se na kratko nađu u ulogama svojih omiljenih junaka. „Živi mrtvaci“ će šetati centrom Beograda u subotu 19. oktobra od 16 časova. TV kanal FOX i ovoga puta će podržati ovu manifestaciju i to čast 10. jubilarne sezone čuvene serije „Okružen mrtvima“ (The Walking Dead).\nPrethodni tekstNajavljena 11. sezona serije “Okružen mrtvima” – Loren Koen vraća se redovnoj ulozi\nSledeći tekstDŽUDI – karta do još jednog OSKARA za Rene Zelveger? Od 24. oktobra U BIOSKOPIMA!


Bojović: Nikad gori tretman Pljevalja – na izborima poslati snažnu poruku otpora – DNP\nU planu kapitalnog budžeta Crne Gore za 2018. godinu za realizaciju projekata na Cetinju opredijeljeno je ukupno 4 745 000 evra, a za projekte u Pljevljima mizernih 560 000 evra. Dakle, za Pljevlja koja imaju skoro duplo više stanovnika od Cetinja, planirano je osam i po puta manje državnog novca od iznosa koji je planiran za Cetinje. Uz to, na Cetinju je državnim budžetom predviđena realizacija dvadeset šest različitih projekata, a u Pljevljima samo dva, i to:\n1. Sprovođenje mjera smanjenja zagađenja i toplifikacija Pljevalja – 510.000 evra;\n2. Izgradnja i opremanje objekta Osnovne škole na Gukama – 50.000 evra.\nOvako uopšteno formulisana pozicija koja se tiče smanjenja zagađenja i toplifikacije Pljevalja i ovako mala sredstva za rješavanje tako velikog problema govore da od ozbiljnih investicija u cilju smanjenja zagađenja Pljevalja ponovo neće biti ništa. Ako bi se išlo ovom dinamikom i svake godine planirao i realizovao iznos od 510 000 evra, trebalo bi da sačekamo da prođe 39 godina pa da se realizuje projekat toplifikacije u cjelosti, imajući u vidu da je njegova ukupna vrijednost oko 20 miliona evra. A na osnovu iskustva iz prethodnih godina, kada se ni ono što je planirano državnim budžetom za Pljevlja na kraju nije realizovalo, možemo očekivati da se ni ovih mizernih 510 000 evra planiranih za navodno saniranje ekološke situacije neće namjenski realizovati, već će uslijediti nove-stare opstrukcije i zloupotrebe državnog novca. S druge strane, malena osnovna škola u naselju Guke gradi se već punu deceniju i nikako da se završi. Ni za ovaj projekat osnovne škole Vlada nije bila u stanju da u budžetu za 2018. godinu oprijedijeli 150 000 evra koliko iznosi ukupna vrijednost radova, već samo jednu trećinu tog iznosa – 50 000 evra. Istovremeno, za izgradnju azila za pse na Cetinju iz državnog budžeta planirano je izdvajanje od 80 000 evra. Takođe, plan je da se iz državnog budžeta finansira čak i nabavka opreme za unapređenje rada javnih službi prestonice Cetinje i izgradnja objekta za potrebe parking servisa u ukunom iznosu od 240 000 evra.\nVrijedi navesti da je samo za rekonstrukciju vodovodne mreže na Cetinju planirana realizacija 900 000 evra državnog novca, dok za rekonstrukciju pljevaljskog vodovoda koji je u katastrofalnom stanju nije predviđen ni cent. Centralna vlast bahato i osiono ignoriše činjenicu da Pljevlja imaju brojne probleme koji ugrožavaju njen opstanak i jednostavno ne želi da državni novac opredijeli makar za postrojenje za prečišćavanje vode za piće.\nTo što nema obećane fabrike čokolade na Cetinju državna vlast pokušava da kompenzuje nesrazmjerno velikim davanjem državnog novca Cetinjanima. S druge strane, izostanak investicija i novih radnih mjesta, drastično zagađenje i urušavanje infrastrukture u Pljevljima ničim se ne kompenzuje, već se Pljevljaci još više zapostavljaju, dok se i dalje od ove sredine uzima i kapom i šakom.\nU poglavlju državnog kapitalnog budžeta koji nosi naziv „Pomoć lokalnim samoupravama u rješavanju infrastrukturnih problema“, nema niti jednog projekta za Pljevlja koji bi se finansirao državnim novcem. Pljevlja nikada nisu bila gore tretirana i nikada manje državnih sredstava nije planirano za realizaciju projekata u Pljevljima kao u predlogu budžeta Crne Gore za 2018. godinu, i pored toga što lokalnu vlast drži DPS sa satelitima.\nSamo ovo je dovoljan razlog da Pljevljaci snažno podrže inicijativu Demokratskog fronta da se čitava opozicija ujedini i zajednički organizuje proteste za prve regularne izbore u Crnoj Gori koji bi zasigurno doveli do pada ove vlasti. Za sve Pljevljake i opstanak Pljevalja posebno je važno da se na predstojećim izborima pošalje snažna poruka nezadovoljstva i otpora ovakvoj sramnoj politici diskriminacije i zapostavljanja Pljevalja, koju već godinama, i u sve većoj mjeri, sprovodi državna vlast na čelu sa DPS-om.


Najbolji fudbaler - Blic Sport\nDavid Alaba, fudbaler nemačkog Bajerna iz Minhena, izabran je za fudbalera godine u Austriji. Reprezentativac Austrije izabran je od strane trenera austrijske Bundeslige u izboru agencije APA.\nAleksandar Mitrović je zasluženo poneo epitet najboljeg igrača Fulama u 2020.\nU godini u kojoj je Francuska osvojila šampionat planete u fudbalu, naizgled nije bilo lako odabrati najboljeg igača te zemlje.\nPRAVI ILI NADMENI KRALJ Ovako je Ronaldo proslavio titulu najboljeg fudbalera sveta /FOTO/\nKristijano Ronaldo je na krajnje originalan način proslavio činjenicu da je drugi uzastopni put dobio FIFA nagradu za najboljeg fudbalera sveta.\nRONALDU UTEŠNA NAGRADA Mesi najbolji igrač Primere u 2015\nFudbaler Barselone Lionel Mesi proglašen je za najboljeg igrača ove godine u Primeri u izboru profesionalaca španskog prvenstva, dok je nagradu za trenera dobio Luis Enrike.\nNišta novo: Čeh najbolji češki fudbaler, šesti put uzastopno\nGolman engleskog premijerligaša Čelsija Petr Čeh proglašen je danas za najboljeg češkog fudbalera u 2013. godini.


Sport Архиве - Page 4 of 7 - Valjevo\nPOSLE NOVOG PORAZA, BUDUĆNOST KRUŠIK JEDNOM NOGOM U ZONI\n27. May 2021.\tComments Off on POSLE NOVOG PORAZA, BUDUĆNOST KRUŠIK JEDNOM NOGOM U ZONI\nPosle jučerašnjeg neuspeha na svom terenu protiv požarevačkog Mladog radnika i minimalnog poraza 0-1 (0-0) u 32. kolu Srpske lige Zapad, Budućnost Krušik je jednom nogom u zoni. Da li će se ostvariti najcrnji scenario po valjevskog srpskoligaša zavisi od toga šta će ekipa Srđana Jovanovića uraditi u poslednja dva kola, protiv Slobode u Užicu i Sloge 33 iz Petrovca ...\n20. May 2021.\tComments Off on Devojke Metalca predvođene Mandićevom i Mijailovićevom odnele bodove iz Obrenovca\nU zaostaloj utakmici 14. kola Prve lige “Centar” rukometašice Metalca 2015 su nastavile sa uspešnim igrama pobedivši Radnički u Obrenovcu rezultatom 34-26 (16-17). Izabranice Dušana Novokmeta su potvrdile svoju dobru formu u završnici prvenstva prebrodivši neugodno gostovanje u Obrenovcu protiv protivnika koji je znao i da zagorča život Valjevkama. Domaći tim, predvođen kapitenom Andrijanom Popović, bio je bolji u prvih ...\n18. May 2021.\tComments Off on Zlato i srebro za valjevske strelce\nValjevski strelci su se sa Prvenstva Srbije vazdušnim oružijem, koje je održano proteklog vikenda u Guči, vratili sa medaljama osvojenim u ekipnoj konkurenciji. Ženska pionirska ekipa SK Valjevo 1880, koju su činile Milica Jovanović, Jovana Vasiljević i Nikolina Bajić, osvojila je zlato u ekipnoj konkurenciji. Valjevke su ostvarile rezultat od 538 krugova, a najbolja među njima je bila Milica Jovanović ...\nValjevke uzele šest medalja na karate turniru “DUNAV KUP”\n17. May 2021.\tComments Off on Valjevke uzele šest medalja na karate turniru “DUNAV KUP”\nU organizaciji karate Saveza vojvodine dana 16.05.2021 godine u Novom Sadu održan je tradicionalni karate turnir “DUNAV KUP”. Ovo prestižno takmičenje okuplja učesnike iz više podunavskih zemalja i spada u red najprestižnih karate takmičenja. Karate klub 014 iz Valjeva na dunav kupu nastupio je sa pet takmičara, koji su ostvarili veoma zapažene rezultate. U svojim uzrasnoj kategoriji pionirki narupile su ...\n17. May 2021.\tComments Off on SIGURNA POBEDA RUKOMETAŠA METALCA PRED UZBUDLjIVU ZAVRŠNICU PRVENSTVA U PRVOJ LIGI “CENTAR”\nORK Metalac je u 22. kolu Prve lige “Centar” bez problema preskočio još jednu prepreku porazivši u Valjevu Rakovicu rezultatom 31-24 (16-13) postigavši tako šesti uzastopni prvenstveni trijumf. Posle večerašnjeg kiksa Sinđelića na svom terenu protiv Metaloplastike 2, situacija na vrhu obećava izuzetno uzbudljivu završnicu lige gde pored Metalca svoju šansu za osvajanje prvog mesta traže Sinđelić, Novi Beograd i ...\nBUDUĆNOST KRUŠIK DOŽIVELA TREĆI UZASTOPNI PORAZ I SADA STRAHUJE ZA OPSTANAK\n17. May 2021.\tComments Off on BUDUĆNOST KRUŠIK DOŽIVELA TREĆI UZASTOPNI PORAZ I SADA STRAHUJE ZA OPSTANAK\nPosle nauspeha protiv Jošanice i Sloge iz Požege, fudbaleri Budućnost Krušika su doživeli treći uzastopni poraz pošto su danas posle podne izgubili na svom terenu od Trepče iz Kosovske Mitrovice rezultatom 0-1 (0-0) u utakmici 30. kola Srpske lige Zapad. Bez povređenih Jankovića i Ristovića a sa rovitrim Kosićem i Petrovićem u sastavu, valjevski srpskoligaš, koji je prvi deo prvenstva ...


Bivši reprezentativac Švedske novo pojačanje banjalučkog Borca?! - Sportske.ba\n24 Januara, 2022 15:18\nBanjalučki Borac je pred dovođenjem bivšeg mladog reprezentativca Švedske, Ferhada Ayaza u svoje redove, saznaje Mondo.\nFerhad Ayaz rođen je u Turskoj, ali je kao mlad preselio u Švedsku, ima 27 godina i bivši je mladi reprezentativac ove skandinavske zemlje.\nSvoju karijeru gradio je u Degerforsu, koji je ujedno i njegov posljednji klub, sa kojim je raskinuo ugovor početkom ove godine. Za ovaj tim skupio je 100 utakmica na kojima je postigao 19 golova i podijelio 11 asistencija.\nPored Degerforsa, Ayaz je još nastupao za turski Gaziantepsor i još dva švedska tima, Orebro i Dalkurd.


Vesti online / Sport / Odbojka / Kolaković: Vratili smo se na veličanstven način\nKolaković: Vratili smo se na veličanstven način\nSelektor odbojkaške reprezentacije Srbije Igor Kolaković kaže da je presrećan zbogo osvajanja bronzane medalje na Svetskom prvenstvu u Italiji, a posebno reakcijom svojih pulena u duelu sa Italijom, samo dan nakon nesrećnog poraza od Kube u polufinalu.\nPresrećan - selektor Igor Kolaković\nSrbija je u Rimu pobedila Italiju sa 3:1 i tako posle 12 godina (srebro u Japanu) došla do drugog odličja na Svetkim prvenstvima.\n"Bili smo utučeni posle poraza od Kube. U glavi su nam bile one lopte u taj brejku, ali znali smo da ne možemo da vratimo vreme, da postoji samo ovaj trenutak. Baš sam srećan jer smo uspeli da se vratimo i posle teške noći i tako dramatičnog poraza, odigramo izuzetno kvalitetno u borbi za bronzu. Imali smo pad u trećem setu, ali smo se vratili na veličanstven način. Zasluženo smo osvojili ovu medalju, koja je ogromna za nas", rekao je Kolaković.\nKapiten Nikola Grbić koji je proglašen za najbolje tehničara šampionata sveta, takođe je akcenat stavio na prihološku snagu našeg mladog tima koji su uspeli da se izdignu posle poraza od Kube, gde su bili blizu finala pošto su u taj brejku imali vođstvo od 13:11.\n"Onakav poraz ne možeš da ignoriš u potpunosti, razočaranje je postojalo, a to kažem ja koji sam u karijeri prošao sve. Niko nije mogao da kaže: Dobro, izgubili smo, nećemo misliti o tome, nego o borbi za treće mesto. Zato stvarno treba da smo prezadovoljni kako smo igrali", rekao je Grbić.\nNajbolji poenter Srbije Ivan Miljković i jedan od junaka pobede nad Italijom (22p) smatra da će ova medalja biti "odlična škola" za mlade reprezentativce.\n"Ovo je vrlo bitna medalja za mlađe momke. Veoma veliki uspeh i veliko iskustvo za budućnost", naglasio je Miljković.\nFenomenalni bloker Marko Podraščanin kaže, kako se ispostavilo, da je bez potrebe strahovao kako će njegov tim preboleti polufinalni poraz.\n"Baš sam se pribojavao posle sinoćnjeg poraza, ali smo zahvaljujući našim glavama uspeli da se odmorimo, zaboravimo taj poraz i ostvarimo značajnu pobedu", izjavio je Podraščanin.\n"Naravno da sam prezadovoljan. Italija nije igrala sa mnogo žara, a mi, za razliku od njih, nismo mnogo grešili, tako da je medalja bila neminovna", dodao je primač Nikola Kovačević.\nI libero Marko Rosić smatra da su "orlovi" više želeli pobedu od Italijana.\n"Verovatno još nismo svesni koliko je teško bilo stići ovde, koliko smo teških momenata prošli. Zasluženo smo osvojili ovu medalju, više smo je je želeli od Italijana", naglasio je Rosić.\nSelektor Italije Andrea Anastazi sportki je čestitao Srbiji na zasluženoj pobedi.\n"Ne mogu da budem zadovoljan, jer smo se naporno pripremali za SP i igrali smo dobro turnir. Ovo večeras nije prava slika naših mogućnosti. Pored toga, Srbija je manje grešila i više se unosila u meč, bili su jednostavno srčaniji od nas. Drago mi je zbog Nikola Grbića...bio sam mu trener kada je bio mlađi. On je jedan od najboljih ljudi koje sam upoznao u ovom sportu", naveo je Anastazi.\nReprezentativac Italije Valerio Vermiljo kaže da je, bez obzira na poraz u borbi za medalju, zadovoljan kako je tim prošao na Svetskom prvenstvu.\n"Iako nismo osvojili medalju siguran sam da nismo razočali i da su navijači to prepoznali. Dvorane su uvek bile pune, a to znači da ljudi vole odbojku i da se igra kvalitetno. Naravno da bi i nama i našem narodu bilo draže da nam stoji neka od medalja na grudima, ali Srbija je ipak večeras bila bolji protivnik", zaključio je Vermiljo.


U Lebanu danas dodeljene nagrade 40. Međuokružne smotre dečijih scena amaterskih pozorišta Južne Srbije – Info Centar Juga\nU okviru 40. Međuokružne smotre dečijih scena amaterskih pozorišta Južne Srbije održane na sceni Doma kulture „Radan“ u Lebanu danas su uručene nagrade po odluci selektora Aleksandra Volića.\nNagrada za scenografiju dodeljena je Milanu Iliću – Trši, za scenografiju predstave „Lepotica i Zverka“ Miloša Miloševića Šike, u izvođenju Dečje scene pozorišta „Hranislava Dragutinovića“, Doma kulture „Radivoj Uvalića Bata“ iz Prokuplja.\nNagrada za kostim dodeljena je Mariji Jančić za kostimografiju predstave „Pozorišni bajkodrom“ Milene Depolo ODDF „Žar ptica“ iz Surdulice. Nagrada za autorsku muziku pripala je Milanu Bogdanoviću za predstavu „Pozorišni bojkodrom“ iz Surdulice.\nAnđeli Dimitrijević pripala je nagrada za mušku epizodnu ulogu u predstavi „Pozorišni bajkodrom“ a nagrada za najbolju žensku epizodnu ulogu pripala je Kristini Gocev za ulogu u predstavi „Žurka na zelenom ćošetu“- Pozorište „Hristo Botev“ iz Dimitrovgrada.\nSari Stojković iz Surdulice pripala je nagrada za najbolju žensku ulogu u predstavi „Pozorišni bojkodrom“ a nagradu za najbolju mušku ulogu dobio je Luka Milić, za angažman u predstavi „Lepotica i Zverka“ iz Prokuplja.\nU holu Doma kulture „Radana“ u Lebanu danas je dodeljena i nagrada za dramsko-pedagoški rad. Nagradu je dobio Delča Gigov za angažman u predstavi „Žurka na zelenom ćošetu“ – Pozorište „Hristo Botev“ iz Dimitrovgrada.\nNagradu za najbolji tekst dobio je Miloš Milošević – Šike, za predstavu „Lepotica i Zverka“ iz Prokuplja, a za istu predstavu dodeljena je i nagrada za najbolju kolektivnu glumačku igru.\nElizabeta Georgijev dobila je nagradu za doprinos razvoju ekološke svesti kod dece, a Igoru Tasiću iz Surdulice uručena je nagrada za najbolju režiju u predstavi „Pozorišni bojkodrom“ iz Surdulice.\nNa samom kraju dodeljene su i nagrade za prvo, drugo i treće mesto. Treće mesto osvojila je predstava „Žurka na zelenom ćošetu“ Elizabete Georgijev Dečje scene Centra za kulturu – Dimitrovgrad – Pozorište „Hristo Botev“ iz Dimitrovgrada. Druga nagrada pripala je predstavi „Lepotica i Zverka“ Miloša Miloševića Šike u izvođenju Dečje scene Pozorišta „Hranislav Dragutinović“ Doma kulture „Radivoj Uvalić Bata“ iz Prokuplja.\nPrvo mesto, na jubilarnu 40. Međuokružnu smotru amaterskih pozorišta Južne Srbije, osvojila je predstava „Pozorišni bajkodrom“ Milene Depolo, u režiji Igora Tasića, u izvođenju ODDF „Žar ptica“ iz Surdulice.\nProglašenje pobedničke predstave i dodela nagrada za večernju scenu biće održano posle večerašnje predstave „OSKAR“ – Dom kulture Prokuplje, koja počinje u 20 časova.


Potpisan ugovor sa Sarajevskom Pivarom – FK Željezničar\nPotpisan ugovor sa Sarajevskom Pivarom\nDanas su direktor našeg Kluba, Dželaludin Muharemović, i direktor Sarajevske pivare Nazif Branković, potpisali jednogodišnji ugovor o saradnji i sponzorstvu.\n– Cilj Sarajevske Pivare je godišnja proizvodnja i distribucija miliona Hl alkoholnih i bezalkoholnih pića. Dostizanje visokog nivoa kvaliteta proizvoda je naša stalna obaveza. U minulim godinama, Sarajevska Pivara je svoju orjentaciju usmjerila ka izvozu svojih proizvoda, čime je postigla zavidne rezultate, prenio je viziju i ciljeve Sarajevske pivare d.d. Sarajevo direktor Nazif Branković.\nSarajevsko pivo jedan je od najpoznatijih i najuspješnijih brandova iz Bosne i Hercegovine, a danas je “Sarajevsko pivo” prisutno u Albaniji, Austriji, Australiji, Hrvatskoj, Srbiji, Crnoj Gori, Švedskoj, Švicarskoj, Holandiji, Makedoniji, Italiji, SAD…\n– Zadovoljni smo što je jedan ovakav brend, kao što je Sarajevska Pivara, prepoznao u nama partnera za velike projekte. Nakon današnjeg potpisa, naši navijači mogu očekivati razne pogodnosti i nagradne igre zajedno sa top proizvodima Sarajevske Pivare, istakao je direktor Kluba, Dželaludin Muharemović.


Poljoprivrednicima za petak zakazan sastanak sa Vučićem - Portal Iz Prve Ruke\nPoljoprivrednicima za petak zakazan sastanak sa Vučićem\nNa sat vremena poljoprivrednici iz Požarevca i okolnih sela blokirali su ovaj grad sa 170 traktora tražeći veću otkupnu cenu pšenice i bolju raspodelu subvencija.\nPredsednik Udruženja poljoprivrednika Stig Nedeljko Savić kaže za Danas da nije postignut nikakav dogovor sa državom, ali da im je za naredni petak u 10 časova zakazan sastanak sa predsednikom države Aleksandrom Vučićem.\n„Prošle nedelje imali smo protest upozorenja a danas smo imali novi na kom se pojavilo 170 traktora. Država je usvojila tromesečne kvote za izvoz, ali jedan od naših zahteva, osim povećanja cene pšenice i subvencija jeste i da se ukine zabrana izvoza“, ističe Savić.\nOn kaže da je iz redova države i resornog Ministarstva bilo pokušaja da se protest odloži, ali da oni to nisu mogli da urade dok ne dobiju neke konkretnije predloge.\n„Rečeno nam je da se sve odlučuje u kabinetu predsednika i javljeno nam je da imamo sastanak sa njim u petak u 10 časova. Ako tada ništa ne dobijemo konkretno, mi ćemo zakazati novi protest narednog utorka, 28. juna, na Vidovdan“, napominje Savić.\nProtest su započeli nezadovoljni najavljenom otkupnom cenom pšenice od 36 dinara po kilogramu. Njima je, kako kaže, bitno da i Robne rezerve otkupljuju pšenicu po tržišnoj ceni, a ona je ovih dana bila od 42 do 43 dinara.\nRelated Topics:Aleksandar VučićDanaspožarevac\nTužilaštvo naložilo Sektoru unutrašnje kontrole MUP-a da prikupi informacije u vezi sa postupanjem načelnika Slobodana Milenkovića\nAleksandar Vučić se sutra u 11 časova obraća javnosti – nakon sastanka sa predstavnicima radnika Fijata\nRuski proizvođač gasa Gasprom saopštio je da je njegova isporuka gasa Evropi preko Ukrajine preko tačke Sudža danas bila na nivou od 42,1 milion kubnih metara.\nIstu količinu gasa Gasprom je isporučio Evropi i juče, javile su ruske novinske agencije pozivajući se na tu kompaniju, navodi Rojters.\nEvropska unija uvela je sankcije Rusiji, ali i dalje od iste otkupljuje naftu, gas, žito i zlato. S toga, nije prvi put da gledamo u licemerstvo EU, a dodatan pokazatelj nepoverenja ove unijie jeste da se zemlje članice sve više okreću ličnom interesu zemlje, a ne uniji koja ja cilj ima da bude jedinstvena u odluka, a to naravno nije.\nHronika8 minuta ago